CELEX: 32015R2385
Language: mt
Date: 2015-12-17 00:00:00
Title: Regolament ta' Implimentazzjoni tal-Kummissjoni (UE) 2015/2385 tas-17 ta' Diċembru 2015 li jimponi dazju antidumping definittiv u jiġbor b'mod definittiv id-dazju proviżorju impost fuq l-importazzjonijiet ta' ċerti fojls tal-aluminju li joriġinaw mill-Federazzjoni Russa

18.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 332/91
            
         REGOLAMENT TA' IMPLIMENTAZZJONI TAL-KUMMISSJONI (UE) 2015/2385
   tas-17 ta' Diċembru 2015
   li jimponi dazju antidumping definittiv u jiġbor b'mod definittiv id-dazju proviżorju impost fuq l-importazzjonijiet ta' ċerti fojls tal-aluminju li joriġinaw mill-Federazzjoni Russa
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta' Novembru 2009 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea (1) (“ir-Regolament bażiku”), u b'mod partikolari l-Artikolu 9(4) tiegħu,
   Billi:
   A.   PROĊEDURA
   
   1.   Miżuri proviżorji
   
   
               (1)
            
            
               Il-Kummissjoni Ewropea (“il-Kummissjoni”) fl-4 ta' Lulju 2015 imponiet dazju antidumping proviżorju fuq importazzjonijiet ta' ċerti fojls tal-aluminju li joriġinaw mill-Federazzjoni Russa (“Ir-Russja”) bir-Regolament ta' Implimentazzjoni (UE) 2015/1081 (2) (“ir-Regolament proviżorju”).
            
         
               (2)
            
            
               Il-proċediment infetaħ fit-8 ta' Ottubru 2014 wara li sar ilment fil-25 ta' Awwissu 2014 minn AFM Aluminiumfolie Merseburg GmbH, Alcomet AD, Eurofoil Lussemburgu SA, Hydro Aluminium Rolled Products GmbH u Impol d.o.o. (“l-ilmentaturi”) f'isem il-produtturi li jirrappreżentaw aktar minn 25 % tal-produzzjoni totali tal-Unjoni ta' fojls tal-aluminju. L-ilment kien jinkludi evidenza prima facie ta' dumping tal-prodott imsemmi u ta' ħsara materjali li rriżultat minnu li kienu kkunsidrati biżżejjed biex jiġġustifikaw il-bidu tal-investigazzjoni.
            
         2.   Proċedura sussegwenti
   
   
               (3)
            
            
               Wara d-divulgazzjoni tal-fatti u l-kunsiderazzjonijiet essenzjali, li abbażi tagħhom ġie impost dazju antidumping proviżorju (“id-divulgazzjoni proviżorja”), għadd ta' partijiet interessati ressqu preżentazzjonijiet bil-miktub biex jesprimu l-fehmiet tagħhom dwar il-konklużjonijiet proviżorji. Il-partijiet li għamlu din id-dikjarazzjoni ngħataw l-opportunità li jinstemgħu.
            
         
               (4)
            
            
               Intalab l-intervent tal-Uffiċjal tas-Seduta fi proċedimenti kummerċjali mill-uniku esportatur, Rusal group, u ħames utenti. Is-smigħ mal-esportatur sar fil-preżenza ta' rappreżentant tar-Russja fl-14 ta' Ottubru 2015. Il-punti ewlenin dikussi kienu l-applikazzjoni tal-Artikolu 2(9) tar-Regolament bażiku għall-kalkolu tal-prezz tal-esportazzjoni u l-impatt fuq importazzjonijiet ta' fojl tal-aluminju tad-dar mir-Repubblika tal-Poplu taċ-Ċina (“RPĊ”) dwar is-sitwazzjoni tal-industrija tal-Unjoni. Is-smigħ mal-utenti sar fit-23 ta' Ottubru 2015 wara l-iskadenza għall-preżentazzjoni tal-kummenti għad-divulgazzjoni finali. Il-punti ewlenin dikussi kienu l-allegata ċirkomvenzjoni tal-miżuri antidumping fuq l-importazzjonijiet tal-fojl tal-aluminju tad-dar mir-RPĊ, l-impatt tal-importazzjonijiet minn pajjiżi terzi fuq il-ħsara mġarrba mill-industrija tal-Unjoni, l-impatt tal-impożizzjoni ta' miżuri antidumping fuq l-importazzjonijiet tal-fojl tal-aluminju tad-dar mir-Russja fuq l-utenti, u l-possibilità li jintuża l-prezz minimu tal-importazzjoni bħala tip ta' miżuri.
            
         
               (5)
            
            
               Barra minn hekk, fis-27 ta' Ottubru 2015 ħames rewinders talbu smigħ konfrontazzjonali mal-ilmentaturi. Madankollu, l-ilmentaturi ma wrewx interess biex jipparteċipaw fi smigħ bħal dan.
            
         
               (6)
            
            
               Il-Kummissjoni kkunsidrat il-kummenti verbali u bil-miktub ippreżentati mill-partijiet interessati, u meta f'loku, immodifikat il-konklużjonijiet proviżorji skont dan.
            
         
               (7)
            
            
               Il-Kummissjoni infurmat lill-partijiet kollha bil-fatti u l-kunsiderazzjonijiet essenzjali li fuq il-bażi tagħhom kien beħsiebha timponi dazju antidumping definittiv fuq importazzjonijiet ta' ċerti fojls tal-aluminju li joriġinaw mir-Russja u tiġbor b'mod definittiv l-ammonti garantiti permezz ta' dazju proviżorju (id-“divulgazzjoni finali”). Il-partijiet kollha ngħataw perjodu li fih setgħu jagħmlu l-kummenti tagħhom dwar id-divulgazzjoni finali.
            
         
               (8)
            
            
               Il-kummenti ppreżentati mill-partijiet interessati ġew ikkunsidrati u tqiesu, meta f'loku.
            
         3.   Kampjunar
   
   
               (9)
            
            
               Wara d-divulgazzjoni proviżorja, wieħed mill-produtturi tal-Unjoni inklużi fil-kampjun biegħ l-attività kollha tiegħu, inkluż it-tagħmir, permessi għal drittijiet, obbligi dwar impjegati u l-kuntratti eżistenti tiegħu lil kumpanija ġdida. Minħabba li din il-bidla seħħet wara l-perjodu ta' investigazzjoni, mhijiex rilevanti għall-valutazzjoni tal-ħsara skont l-Artikolu 6(1) tar-Regolament bażiku.
            
         
               (10)
            
            
               Fin-nuqqas ta' kummenti rigward il-metodu tal-kampjunar, is-sejbiet proviżorji stabbiliti fil-premessi (7) sa (13) tar-Regolament proviżorju huma b'dan iikkonfermati.
            
         4.   Perjodu ta' investigazzjoni u perjodu kkunsidrat
   
   
               (11)
            
            
               Kif stabbilit fil-premessa (19) tar-Regolament proviżorju, l-investigazzjoni ta' dumping u ħsara kopriet il-perjodu mill-1 ta' Ottubru 2013 sat-30 ta' Settembru 2014 (“il-perjodu ta' investigazzjoni”). L-eżami tax-xejriet rilevanti għall-valutazzjoni tal-ħsara kopra l-perjodu mill-1 ta' Jannar 2011 sa tmiem il-perjodu ta' investigazzjoni (“il-perjodu kkunsidrat”).
            
         
               (12)
            
            
               Wara d-divulgazzjoni proviżorja, l-Awtoritajiet Russi sostnew li minħaba li l-perjodu ta' investigazzjoni kien jinkludi wkoll dejta għall-aħħar kwart tal-2013, il-kalkolu tax-xejriet fl-analiżi tal-ħsara ma ssodisfax ir-rekwiżit tal-oġġettività stabbilit fl-Artikolu 3(2) tar-Regolament bażiku.
            
         
               (13)
            
            
               Il-perjodu ta' investigazzjoni sar skont l-Artikolu 6(1) tar-Regolament bażiku. Barra minn hekk, il-Kummissjoni ddependiet fuq perjodu ta' żmien rappreżentattiv biżżejjed għall-eżami tax-xejriet tal-fatturi ekonomiċi rilevanti kollha u indiċi li jagħmlu impatt fuq l-istat tal-industrija, jiġifieri l-perjodu ta' investigazzjoni u tliet snin finanzjarji qabel il-perjodu ta' investigazzjoni. Il-fatt li hemm xi trikkib bejn il-perjodu ta' investigazzjoni u waħda mis-snin inklużi fil-perjodu kkunsidrat ma jaffettwax id-determinazzjoni oġġettiva tal-ħsara mwettqa mill-Kummissjoni. Għaldaqstant, din id-dikjarazzjoni ma ntlaqatx.
            
         B.   IL-PRODOTT IKKONĊERNAT U L-PRODOTT SIMILI
   
   
               (14)
            
            
               Kif stabbilit fil-premessa (20) tar-Regolament proviżorju, il-prodott ikkonċernat huwa fojl tal-aluminju ta' ħxuna mhux inqas minn 0,008 mm u mhux aktar minn 0,018 mm, mhux miksi, irrumblat biss, f'rombli ta' wisa' mhux aktar minn 650 mm u ta' piż aktar minn 10 kg (“rombli jumbo”) li joriġina mir-Russja, li bħalissa jaqa' taħt il-kodiċi NM ex 7607 11 19 (kodiċi TARIC 7607111910) (“il-prodott ikkonċernat”). Il-prodott ikkonċernat hu komunement magħruf bħala fojl tal-aluminju tad-dar (aluminium household foil — “AHF”).
            
         
               (15)
            
            
               Wara d-divulgazzjoni proviżorja, diversi partijiet interessati ddikjaraw li l-importazzjonijiet mir-Russja ma kienux jikkompetu mal-AHF manifatturat mill-industrija tal-Unjoni, madankollu huma ma spjegawx jew issostanzjaw aktar id-dikjarazzjoni tagħhom. Għaldaqstant, din id-dikjarazzjoni ġiet miċħuda.
            
         
               (16)
            
            
               Fin-nuqqas ta' kwalunkwe kummenti oħra dwar il-prodott ikkonċernat u l-prodott simili, il-konklużjonijiet li waslu għalihom fil-premessi (21) sa (28) tar-Regolament proviżorju huma ikkonfermati.
            
         C.   ID-DUMPING
   
   
               (17)
            
            
               Id-dettalji tal-kalkolu tad-dumping, huma stabbiliti fil-premessi (29) sa (52) tar-Regolament proviżorju.
            
         
               (18)
            
            
               Wara d-divulgazzjoni proviżorja, Rusal group ikkontesta l-aġġustamenti li saru għall-prezz tal-esportazzjoni kif deskritt fil-premessi (40) sa (42) tar-Regolament proviżorju. Rusal group iddikjara li t-tnaqqis tal-bejgħ, l-ispejjeż ġenerali u amministrattivi (“SG&A”) u l-profitt tal-operatur tas-suq relatat ikunu biss garantiti fil-każ ta' tranżazzjonijiet bid-dazju tal-konsenja mħallas (“DPP”) u mhux f'każ ta' konsenja fil-post tad-destinazzjoni (“DAP”) u tranżazzjonijiet (“CIF”) (il-kost, l-assigurazzjoni u l-konsenja).
            
         
               (19)
            
            
               Bi tweġiba għal dan l-ilment, huwa nnutat li l-Kummissjoni bniet il-prezz tal-esportazzjoni skont l-Artikolu 2(9) tar-Regolament bażiku minħabba l-assoċjazzjoni eżistenti bejn il-produtturi u l-operatur tas-suq relatat tagħhom. L-investigazzjoni wriet li l-assoċjazzjoni tapplika għat-tipi kollha ta' tranżazzjonijiet, irrelevanti mit-termini kummerċjali tagħhom. Barra minn hekk, Rusal group ma tax evidenza għaliex il-marġni ta' profitt użat ma jkunx raġonevoli. Id-dikjarazzjonijiet li saru f'dan ir-rigward jitqiesu għalhekk bħala mhux sostanzjati u għandhom jiġu miċħuda. Fir-rigward tal-ispejjeż tal-SG&A, hija l-parti li tiddikjara l-eċċessività tal-aġġustament li għandha tagħti evidenza u kalkoli speċifiċi li jiġġustifikaw id-dikjarazzjoni tagħha, b'mod partikolari, biex tagħti r-rata alternattiva ta' aġġustament li hija tissuġġerixxi, fejn applikabbli. Madankollu, Rusal group naqas milli jagħti dan kollu fil-preżentazzjoni tiegħu wara d-divulgazzjoni proviżorja.
            
         
               (20)
            
            
               Fuq il-bażi ta' dan t'hawn fuq, id-dikjarazzjoni tal-produttur esportatur ġiet miċħuda.
            
         
               (21)
            
            
               Wara d-divulgazzjoni finali, Rusal group tenna n-nuqqas ta' qbil tiegħu dwar l-aġġustamenti magħmula għal SG&A u l-profitt skont l-Artikolu 2(9) tar-Regolament bażiku għal tranżazzjonijiet DAP u CIF. Rusal groupmhuwiex qiegħed jikkontesta l-applikazzjoni tal-Artikolu 2(9) minħabba l-involviment tal-operatur tas-suq relatat fit-tipi kollha ta' tranżazzjonijiet (jiġifieri DDP, DAP u CIF). Madankollu, fir-rigward tat-tranżazzjonijiet imwettqa skont it-termini CIF u DAP, Rusal group jikkontesta l-applikabilità tal-aġġustamenti skont it-tieni u t-tielet subparagrafi tal-Artikolu 2(9), b'mod partikolari SG&A u l-profitt. Fl-opinjoni tiegħu, skont it-termini tac-CIF u d-DAP, il-kunsinna tal-prodotti lix-xerrej issir qabel l-importazzjoni, u għalhekk dawn l-aġġustamenti mhumiex applikabbli. Fil-preżentazzjoni tiegħu, Rusal group elenka numru ta' każijiet li fihom, mid-dehra l-Kummissjoni m'għamlitx aġġustamenti skont l-Artikolu 2(9). Fl-aħħar, Rusal group jiddikjara li bħala alternattiva, jekk il-Kummissjoni ssostni li l-applikazzjoni tal-Artikolu 2(9) teħtieġ aġġustament awtomatiku għal kostijiet SG&A u għal profitt raġonevoli, is-servizzi tal-Kummissjoni għandhom jirrikonoxxu li l-operatur tas-suq kien dipartiment integrat tal-produttur esportatur fi tranżazzjonijiet CIF u DAP, u b'konsegwena t'hekk japplika l-Artikolu 2(8) tar-Regolament bażiku għal dawk it-tranżazzjonijiet.
            
         
               (22)
            
            
               Bi tweġiba għal dan, il-Kummissjoni tikkonferma li, fil-każ ta' Rusal għandu jiġi applikat aġġustament għal marġni raġjonevoli għal SG&A u profitti skont it-tieni u t-tielet subparagrafu tal-Artikolu 2(9) għat-tipi kollha ta' tranżazzjonijiet. Minkejja li l-kunsinna tal-prodotti għat-tranżazzjoniiet CIF issir qabel ir-rilaxx f'ċirkulazzjoni ħielsa tal-prodotti u anke jekk ir-responsabilità għall-iżdoganar tal-merkanzija tkun fuq ix-xerrej (meta mqabbel mat-tranżazzjonijiet skont it-termini DDP), dan ma jbiddilx il-fatt li l-bejgħ isir mill-operatur tas-suq relatat li jġarrab il-kostijiet SG&A u li normalment ifittex li jagħmel profitt għas-servizzi tiegħu. Fid-dawl tal-fatt li l-operatur tas-suq huwa relatat mal-produttur esportatur, l-Artikolu 2(9) tar-Regolament bażiku jimplika li d-dejta ta' operatur tas-suq bħal dan hija skont id-definizzjoni mhux affidabbli u li l-kostijiet SG&A u l-profitti għandhom jiġu stabbiliti mill-awtorità tal-investigazzjoni fuq bażi raġjonevoli. Minbarra dan, l-Artikolu 2(9) tar-Regolament bażiku ma jipprekludix aġġustamenti li jsiru għal kostijiet imġarrba qabel l-importazzjoni, peress li dawk il-kostijiet normalment jiġġarrbu mill-importatur. Għaldaqstant, l-esklużjoni kompleta tal-aġġustamenti għal SG&A u l-profitt għal dak li għandu x'jaqsam mal-bejgħ imwettaq skont it-termini CIF mhijiex ġustifikabbli. Difatti, il-fatt li l-kumpanija relatata twettaq biss ċerti funzjonijiet ma jżommx lill-Kummissjoni milli tagħmel aġġustamenti skont l-Artikolu 2(9) tar-Regolament bażiku iżda jista' jkun rifless f'ammont aktar baxx ta' SG&A li għandu jitnaqqas mill-prezz li bih il-prodott ikkonċernat huwa mibjugħ mill-ġdid lill-ewwel xerrej indipendenti. Fi kwalunkwe każ, il-parti interessata li tixtieq tikkontesta l-ammont ta' aġġustamenti magħmul fuq il-bażi tal-Artikolu 2(9) tar-Regolament bażiku għandha l-oneru tal-prova. B'hekk, jekk din il-parti tqis li l-aġġustament kien eċċessiv, trid tagħti evidenza u kalkoli speċifiċi li jiġġustifikaw dawk id-dikjarazzjonijiet. Fir-rigward tat-tranżazzjonijiet DAP, għandu jissemma li l-postijiet tal-kunsinna huma ġewwa t-territorju doganali tal-UE u għalhekk id-differenza fir-rigward tal-grad ta' involviment tal-operatur tas-suq meta mqabbel mal-bejgħ skont it-termini DDP hija iżgħar. Fejn jidħlu l-każijiet passati msemmija minn Rusal group huwa importanti li wieħed jinnota li l-pożizzjoni tal-Kummissjoni hija konformi mal-każistika tal-Qrati tal-Unjoni. It-tieni, il-Kummissjoni tgawdi minn diskrezzjoni wiesgħa fl-isfera ta' miżuri biex tipproteġi n-negozju u, meta teżerċita din id-diskrezzjoni, ma tkunx marbuta mill-valutazzjonijiet passati tagħha. Fi kwalunkwe każ, is-sitwazzjoni fattwali f'kull każ imsemmi minn Rusal group kienet differenti. Fl-aħħar, fir-rigward tad-dikjarazzjoni alternattiva biex jiġi applikat l-Artikolu 2(8) tar-Regolament bażiku, il-Kummissjoni tirreferi għar-raġunament f'din il-premessa u fil-premessa (19) u ttenni li s-sempliċi fatt ta' assoċjazzjoni bejn l-esportatur u l-kumpanija relatata huwa biżżejjed biex il-Kummissjoni tkun tista' tittratta l-prezzijiet reali tal-esportazzjoni bħala mhux affidabbli minħabba li l-eżistenza ta' assoċjazzjoni bejn l-esportatur u l-importatur hija waħda minn numru ta' raġunijiet li għalihom il-prezzijiet tal-esportazzjoni reali jista' jitqies bħala mhux affidabbli.
            
         
               (23)
            
            
               B'rabta mal-kwantifikazzjoni tal-aġġustament għal SG&A wara l-irċevuta tal-kummenti tad-divulgazzjoni proviżorja, il-Kummissjoni stiednet lil Rusal group jidentifika il-parti ta' SG&A li jqis li mhijiex applikabbli jew irraġonevoli għal tranżazzjonijiet CIF u DAP u jagħti evidenza ta' dan kif meħtieġ mill-każistika. Madankollu, ma ngħatat l-ebda evidenza f'dan ir-rigward minħabba li Rusal group ikkundizzjona l-preżentazzjoni ta' kwalunkwe informazzjoni fuq l-aċċettazzjoni min-naħa tal-Kummissjoni tal-interpretazzjoni legali tiegħu tal-Artikolu 2(9) tar-Regolament bażiku. Fin-nuqqas ta' kwalunkwe element mogħti minn Rusal group f'dan ir-rigward, id-dikjarazzjoni għandha tiġi miċħuda.
            
         
               (24)
            
            
               Fin-nuqqas ta' kwalunkwe kumment ieħor, is-sejbiet proviżorji kif stabbiliti fil-premessi (29) sa (52) tar-Regolament proviżorju huma ikkonfermati u l-marġni tad-dumping definittivi, kif espressi bħala persentaġġ tal-prezz CIF fil-fruntiera tal-Unjoni, bid-dazju mhux imħallas, ma jinbidlux:
               
                           Il-kumpanija
                        
                        
                           marġni ta' dumping definittiv
                        
                     
                           Rusal group
                        
                        
                           34,0 %
                        
                     
                           Il-kumpaniji l-oħra kollha
                        
                        
                           34,0 %
                        
                     
         D.   ĦSARA
   
   1.   Id-definizzjoni tal-industrija tal-Unjoni u tal-produzzjoni tal-Unjoni
   
   
               (25)
            
            
               Il-bidla msemmija fil-premessa (9) hawn fuq m'affettwatx id-definizzjoni tal-industrija tal-Unjoni.
            
         
               (26)
            
            
               Fin-nuqqas ta' kwalunkwe kumment ieħor fir-rigward tad-definizzjoni tal-industrija tal-Unjoni u l-produzzjoni tal-Unjoni, il-konklużjonijiet stabbiliti fil-premessi (53) sa (55) tar-Regolament proviżorju huma ikkonfermati.
            
         2.   Konsum tal-Unjoni
   
   
               (27)
            
            
               Fin-nuqqas ta' kwalunkwe kumment fir-rigward tal-konsum tal-Unjoni, il-konklużjonijiet stabbiliti fil-premessi (56) sa (60) tar-Regolament proviżorju huma ikkonfermati.
            
         3.   Importazzjonijiet mill-pajjiż ikkonċernat
   
   
               (28)
            
            
               Fin-nuqqas ta' kummenti dwar l-importazzjonijiet mill-pajjiż ikkonċernat, il-konklużjonijet stabbiliti fil-premessi (61) sa (70) tar-Regolament proviżorju huma ikkonfermati.
            
         4.   Is-sitwazzjoni ekonomika tal-industrija tal-Unjoni
   
   
               (29)
            
            
               Wara d-divulgazzjoni proviżorja, parti interessata sostniet li l-analiżi tas-sitwazzjoni ekonomika tal-Industrija tal-Unjoni ser tiġi effettwata mill-interdipendenza tas-swieq AHF u ACF. Il-parti ddikjarat li l-interdipendenza ta' dawn is-swieq kienet dovuta għal tliet suppożizzjonijiet ewlenin: (i) ll-produtturi kollha tal-Unjoni fil-kampjun irnexxielhom jipproduċu kemm AHF kif ukoll ACF fuq l-istess faċilitajiet ta' manifattura u tagħmir, (ii) il-faċilità relattiva li jaqilbu bejn il-produzzjoni tal-ACF u AHF, u (iii) l-elastiċità kbira tal-prezzijiet tad-domanda taż-żewġ prodotti. Il-parti fl-aħħar iddikjarat li l-produtturi tal-Unjoni ma kienux kapaċi jiddistingwu l-fatturi ekonomiċi marbuta ma' kull wieħed minn dawn il-prodotti b'mod separat u li għalhekk, il-Kummissjoni jmissha applikat l-Artikolu 3(8) tar-Regolament bażiku u bbażat il-valutazzjoni tal-ħsara tagħha fuq bażi aktar wiesgħa.
            
         
               (30)
            
            
               Għandu jiġi nnutat li l-ACF Madankollu huwa prodott differenti mill-AHF u jintuża f'applikazzjonijiet differenti. Kif spjegat fil-premessa (131) tar-Regolament proviżorju, l-akbar produttur tal-Unjoni fil-kampjun tal-AHF kien qiegħed jipproduċi AHF biss. Kif imsemmi wkoll f'din il-premessa, l-investigazzjoni wriet ukoll li dawk il-produtturi tal-Unjoni li jipproduċu kemm AHF kif ukoll ACF ma setgħux jaqilbu faċilment minn prodott għall-ieħor peress li biex tiġi massimizzata l-effiċjenza hemm bżonn li l-produzzjoni taż-żewġ prodotti tkun f'ċerti kwantitajiet. Barra minn hekk, l-investigazzjoni wriet li produtturi tal-Unjoni inklużi fil-kampjun kellhom proporzjon ta' produzzjoni stabbli bejn iż-żewġ tipi ta' fojls. Barra minn hekk, il-produtturi tal-Unjoni li kienu qed jimmanifatturaw kemm AHF kif ukoll ACF setgħu jifirdu d-dejta ekonomika u finanzjarja tal-produzzjoni u l-bejgħ tal-AHF minn dik għall-produzzjoni u l-bejgħ tal-ACF. Għalhekk, l-analiżi tal-ħsara fil-premessi (71) sa (108) tar-Regolament proviżorju tirreferi biss għall-produzzjoni u l-bejgħ tal-AHF fl-Unjoni u d-dikjarazzjoni li l-Kummissjoni imissha applikat l-Artikolu 3(8) tar-Regolament bażiku għalhekk ġiet miċħuda.
            
         
               (31)
            
            
               Wara d-divulgazzjoni fianli, din il-parti interessata ma qablitx mal-konklużjoni tal-Kummissjoni li l-Applikazzjoni tal-Artikolu 3(8) tar-Regolament bażiku ma kinitx applikabbli f'dan il-każ. Il-parti interessata tenniet l-argumenti tagħha li jidhru fi premessi (29) u (30) hawn fuq mingħajr ma daħħlet elementi ġodda. Hija insistiet ukoll li l-Kummissjoni ma setgħetx tistabbilixxi li l-parti l-kbira tal-produtturi tal-Unjoni irnexxielhom jifirdu d-dejta ekonomika u finanzjarja tal-produzzjoni tal-AHF u ACF, Madankollu ma ssostanzjatx id-dikjarazzjoni tagħha. Għalhekk, il-Kummissjoni tikkonferma li f'dan il-każ ma kelliex għalfejn tirrikorri għal Artikolu 3(8) tar-Regolament bażiku minħabba li d-dejta verifikata tal-produtturi tal-Unjoni inklużi fil-kampjun ippermettiet l-identifikazzjoni separata tal-produzzjoni tal-prodott simili. Minħabba li d-dikjarazzjonijiet magħmula mill-parti interessata huma biss allegazzjonijiet li huma fattwalment skorretti, dawn huma miċħuda.
            
         
               (32)
            
            
               Wara d-divulgazzjoni proviżorja, l-awtoritajiet Russi saqsew lill-Kummissjoni biex tagħti l-verżjonijiet mhux kunfidenzjali tat-tweġibiet tal-produtturi tal-Unjoni inklużi fil-kampjun u l-evidenza kollha l-oħra li turi ħsara materjali. Huma talbu wkoll aċċess għall-metodoloġija użata mill-Kummissjoni biex tivvaluta l-ħsara mġarrba mill-produtturi tal-Unjoni.
            
         
               (33)
            
            
               Il-Kummissjoni tfakkar li, fil-25 ta' Awwissu 2015 l-awtoritajiet tar-Russja ġew infurmati, flimkien mal-partijiet interessati kollha (wara l-preżentazzjoni tagħhom għad-divulgazzjoni proviżorja) dwar il-proċedura eżatta li għandhom isegwu biex jiksbu aċċess għall-fajl mhux kunfidenzjali tal-investigazzjoni. Il-verżjonijiet mhux kunfidenzjali ta' dawk it-tweġibiet kellhom dettalji biżżejjed biex jippermettu fehim raġonevoli tas-sustanza tal-informazzjoni mogħtija b'mod kunfidenzjali. Fir-rigward ta' dak li għandu x'jaqsam ma' evidenza oħra li tappoġġja s-sejbiet ta' ħsara materjali mġarrba mill-industrija tal-Unjoni, dan kien ippreżentat fi premessi (71) sa (108) tar-Regolament proviżorju.
            
         5.   Konklużjoni dwar il-ħsara
   
   
               (34)
            
            
               Wara divulgazzjoni proviżorja, żewġ partijiet interessati ddikjaraw li mhux l-indikaturi ta' ħsara kollha wrew xejra negattiva u li l-eżistenza ta' xejra pożittiva ta' xi indikaturi tal-ħsara turi li l-industrija tal-Unjoni ma ġarrbitx ħsara materjali. Ġie ddikjarat ukoll li ż-żieda insuffiċjenti fil-volum tal-bejgħ tal-industrija tal-Unjoni ma tindikax ħsara materjali minħabba li dan kien ir-riżultat ta' kapaċità ta' produzzjoni insuffiċjenti meta d-domanda fl-Unjoni kibret.
            
         
               (35)
            
            
               Skont l-Artikolu 3(5) tar-Regolament bażiku, sejba ta' ħsara materjali hija bbażata fuq valutazzjoni globali tal-indikaturi ta' ħsara kollha rilevanti. F'dan il-każ, li wieħed jasal għal konklużjonijiet ibbażat biss fuq xi indikaturi tal-ħsara magħżulin, joħloq distorsjoni fl-analiżi. Għalhekk, kif ġie konkluż fil-premessa (106) tar-Regoalment proviżorju, għalkemm il-kapaċità ta' produzzjoni, il-produzzjoni u l-bejgħ tal-industrija tal-Unjoni żdiedu fil-perjodu kkunsidrat, din iż-żieda kienet taħt iż-żieda fil-konsum. Minkejja s-sitwazzjoni finanzjarja diffiċli tal-industrija tal-Unjoni, il-produtturi tal-Unjoni għamlu sforz biex jinvestu biex iżidu l-kapaċità ta' produzzjoni biex jibbenefikaw miż-żieda fil-konsum tal-Unjoni. Madankollu, minħabba li ma kienux kapaċi jżidu l-prezzijiet sa livelli li jkopru l-kostijiet, l-abilità tagħhom li jinvestu fiż-żidiet fil-kapaċità kienet limitata. Sa ċertu punt, il-produtturi irnexxielhom jiffinanzjaw it-telf imġarrab mill-produzzjoni u l-bejgħ tal-AHF bil-profitti miksuba mill-bejgħ ta' prodotti oħra. Madankollu, fuq terminu twil, din l-istrateġija mhijiex sostenibbli għall-industrija tal-Unjoni biex tipproduċi prodott li jagħmel it-telf. Għalhekk, id-dikjarazzjoni li mhux l-idnikaturi kollha tal-ħsara wrew xejra negattiva u li għalhekk ma kien hemm ebda ħsara materjali, ġiet miċħuda.
            
         
               (36)
            
            
               Wara d-divulgazzjoni finali, l-awtoritajiet Russi tennew id-dikjarazzjoni tagħhom qabel l-istadju proviżorju li skont dokumenti finanzjarji tal-ilmentaturi disponibbli lill-pubbliku ma kienx ser ikun hemm ħsara materjali.
            
         
               (37)
            
            
               Kif spjegat fil-premessa (107) tar-Regolament proviżorju, xi produtturi tal-Unjoni ma pproduċewx biss AHF u għalhekk id-dokumenti finanzjarji disponibbli lill-pubbliku ma jistgħux jiżvelaw is-sitwazzjoni reali tal-industrija tal-Unjoni għall-AHF. Barra minn hekk, ir-riżultati tal-investigazzjoni huma bbażati fuq dejta attwali verifikata tal-industrija tal-Unjoni relatata mal-AHF. Għaldaqstant, dan l-argument ma ntlaqax.
            
         
               (38)
            
            
               Wara d-divulgazzjoni finali, parti interessata tennet id-dikjarazzjoni tagħha li l-maġġoranza tal-fatturi u l-indiċi rilevanti li kellhom effett fuq l-istat tal-industrija tal-Unjoni tal-AHF kellhom żvilupp pożittiv matul il-perjodu kkunsidrat. Din il-parti ddikjarat ukoll li l-analiżi tal-Kummissjoni tas-sitwazzjoni tal-industrija tal-Unjoni hija bbażata biss fuq ftit indikaturi.
            
         
               (39)
            
            
               Madankollu, l-analiżi tas-sitwazzjoni tal-industrija tal-Unjoni li għamlet il-Kummissjoni hija bbażata fuq il-fatturi kollha ppreżentati fit-Taqsima D tar-Regolament proviżorju. Il-fatt li xi indikaturi tal-ħsara bħall-produzzjoni, il-kapaċità tal-produzzjoni u l-volumi ta' bejgħ urew xejra pożittiva matul il-perjodu kkunsidrat ma jdgħajjifx il-konklużjoni globali li l-industrija tal-Unjoni ġarrbet ħsara materjali fi ħdan it-tifsira tal-Artikolu 3(5) tar-Regolament bażiku. L-indikaturi ma jistgħux jitqiesu b'mod separat, trid tiġi kkunsidrata wkoll il-korrelazzjoni bejn l-indikaturi. Kif spjegat fil-premessa (106) tar-Regolament proviżorju, il-volum ta' produzzjoni żdied b'7 % u l-kapaċità ta' produzzjoni bi 12 % matul il-perjodu kkunsidrat. Madankollu, dawn iż-żidiet waqgħu lura meta mqabbla maż-żieda fil-konsum, li kienet ferm ogħla, jiġifieri bejn [17 % u 28 %] matul il-perjodu kkunsidrat. B'riżultat ta' dan, anke jekk il-volum ta' bejgħ fl-industrija tal-Unjoni żdied bejn [2 % u 10 %] matul il-perjodu kkunsidrat, f'suq b'żieda akbar fil-konsum, iż-żieda fil-volum ta' bejgħ ma wasslitx għal żieda ta' sehem mis-suq, iżda bil-maqlub, għal telf ta' sehem mis-suq bi 8 punti perċentwali. Dan ifisser li l-industrija tal-Unjoni ma setgħetx tibbenefika miż-żieda fil-konsum. Barra minn hekk, anke jekk l-investimenti żdiedu b'47 % matul il-perjodu kkunsidrat, dawn xorta waqgħu lura meta mqabbla mal-investimenti meħtieġa biex ilaħħqu maż-żieda fil-konsum. Fl-aħħar, il-fluss tal-flus wera xejra pożittiva, iżda f'termini assoluti baqa' f'livelli baxxi. B'konsegwenza t'hekk, ix-xejra pożittiva ta' xi indikaturi, meta tiġi analizzata f'korrelazzjoni ma' fatturi oħra, fil-fatt tikkonferma l-qagħda inġurjuża tal-industrja tal-Unjoni. Għalhekk, id-dikjarazzjonijiet fil-premessa (38) hawn fuq ġew miċħuda.
            
         
               (40)
            
            
               Wara d-divulgazzjoni finali, ħames rewinders allegaw li, fil-kuntest tat-talba għal miżuri biex jiġu imposti fil-forma tal- prezz minimu tal-importazzjoni, il-prezz tal-bejgħ tal-produttur tal-Unjoni li jimmanifatturaw biss AHF żdied wara l-perjodu ta' investigazzjoni, filwaqt li l-primjum tal-aluminju naqas. Il-partijiet iddikjaraw ukoll li dawn l-elementi ssarrfu fi profitti ogħla għal dan il-produttur tal-Unjoni.
            
         
               (41)
            
            
               Skont l-Artikolu 6(1) tar-Regolament bażiku, il-konklużjoni dwar il-ħsara hawn fuq intlaħqet fuq il-bażi ta' dejta vverifikata għall-perjodu kkunsidrat, mingħajr ma ġiet ikkunsidrata d-dejta mill-perjodu post investigattiv u fuq il-bażi ta' dejta rappreżentattiva għat-totalità ta' kumpaniji fil-kampjun u mhux fuq produttur wieħed tal-Unjoni waħdu. Għalhekk, id-dikjarazzjoni fil-premessa (40) ġiet miċħuda.
            
         
               (42)
            
            
               Fuq il-bażi ta' dan ta' hawn fuq u fin-nuqqas ta' kull kumment ieħor, il-konklużjonijiet fil-premessi 71 sa 108 tar-Regolament proviżorju li l-industrija tal-Unjoni ġarrbet ħsara materjali skont it-tifsira tal-Artikolu 3(5) tar-Regolament bażiku kienu ikkonfermati. L-industrija tal-Unjoni ġarrbet ħsara materjali, li kienet riflessal-aktar fil-profittabilita negattiva kważi matul il-perjodu kkunsidrat kollu.
            
         E.   KAWŻALITÀ
   
   1.   Effett tal-importazzjonijiet oġġett ta' dumping
   
   
               (43)
            
            
               Wara d-divulgazzjoni proviżorja, xi partijiet interessati tennew id-dikjarazzjonijiet tagħhom ippreżentati qabel l-impożizzjoni tad-dazji kumpensatorji, jiġifieri li l-ħsara mġarrba mill-industrija tal-Unjoni ma ġietx ikkawżata mill-importazzjonijiet mir-Russja iżda minn fatturi oħra bħall-inabilità tal-industrija tal-Unjoni biex iżżid il-kapaċità ta' produzzjoni tagħha f'konformità mad-domanda dejjem tikber, importazzjonijiet minn pajjiżi terzi oħra bħat-Turkija u r-RPĊ u ż-żieda fil-produzzjoni tal-ACF mill-industrija tal-Unjoni għad-detriment tal-AHF.
            
         
               (44)
            
            
               L-impatt iddikjarat ta' fatturi oħra fuq il-ħsara materjali mġarrba mill-industrija tal-Unjoni huwa indirizzat fil-premessi (49) sa (97) hawn taħt.
            
         
               (45)
            
            
               Barra minn hekk, parti minnhom iddikjarat li l-profittabilità tal-Unjoni żdiedet fl-2013, meta l-importazzjonijiet mir-Russja kienu fl-ogħla volum assolut tagħhom li allegatament juri li l-importazzjonijiet mir-Russja ma kellhomx impatt fuq il-profittabilità tal-industrija tal-Unjoni u għalhekk ma kkawżawx il-ħsara materjali mġarrba mill-industrija tal-Unjoni.
            
         
               (46)
            
            
               Kif jidher fil-premessa (99) tar-Regolament proviżorju, il-profittabilità tal-industrija tal-Unjoni matul il-perjodu kkunsidrat kienet qed tvarja xi ftit, bejn – 2,9 % u 0,2 %. Fl-2013, il-profittabilità tal-industrija tal-Unjoni bil-kemm eċċediet il-punt ta' ekwilibriju, jiġifieri kienet tammonta għal 0,2 %. Filwaqt li l-volum tal-importazzjonijiet mir-Russja kien l-ogħla fl-istess sena, is-sehem mis-suq tiegħu baqa' kostanti f'34 %. Għalhekk, dan it-titjib temporanju żgħir tal-profittabilità tal-industrija tal-Unjoni m'effettwax il-konklużjoni li l-profittabilità globali tal-industrija tal-Unjoni kienet negattiva (ħlief għall-2013) u baqa' taħt il-profitt fil-mira ta' 5 % tul il-perjodu kkunsidrat kollu. Dan it-titjib lanqas ma effettwa l-konklużjoni misluta mil-premessa (116) tar-Regoalment proviżorju li kien hemm rabta kawżali bejn id-deterjorament tas-sitwazzjoni tal-industrija tal-Unjoni u l-importazzjonijiet mir-Russja li huma l-oġġett ta' dumping li kellhom sehem mis-suq kostanti u sinifikanti. Għaldaqstant, din id-dikjarazzjoni ġiet miċħuda.
            
         
               (47)
            
            
               Fid-dawl ta' dan t'hawn fuq, ir-rabta kawżali kienet stabbilita bejn l-importazzjonijiet oġġett ta' dumping u l-ħsara materjali misjuba fuq il-bażi tal-eżistenza kkombinata ta' volumi ta' importazzjonijiet sostanzjali mir-Russja (34 % sehem mis-suq miżmuma minn produttur wieħed) u l-pressjoni għolja fuq il-prezzijiet ikkawżata minn dawn l-importazzjonijiet fuq is-suq tal-Unjoni (bejgħ taħt il-prezz ta' madwar 12 %).
            
         
               (48)
            
            
               Fin-nuqqas ta' kummenti oħra fir-rigward tal-effetti tal-importazzjonijiet oġġett ta' dumping, il-konklużjonijet stabbiliti fil-premessi (110) sa (116) tar-Regolament proviżorju huma ikkonfermati.
            
         2.   Effett ta' fatturi oħrajn
   
   2.1.   L-effett tal-importazzjonijiet minn pajjiżi oħra
   
   
               (49)
            
            
               Wara d-divulgazzjoni proviżorja, il-Kummissjoni nnutat li fit-tabella 11 tar-Regolament proviżorju, l-importazzjonijiet totali kienu jinkludu bi żball anke l-importazzjonijiet mir-Russja. It-tabella t'hawn taħt tieħu post it-tabella 11 tar-Regolament proviżorju:
               
                  Tabella 1
               
               
                  Importazzjonijiet minn pajjiżi terzi oħra
               
               
                           Pajjiż
                        
                        
                            
                        
                        
                           2011
                        
                        
                           2012
                        
                        
                           2013
                        
                        
                           Il-perjodu ta' investigazzjoni
                        
                     
                           RPĊ
                        
                        
                           Volum
                           (tunnellati)
                        
                        
                           [2 843 -3 205 ]
                        
                        
                           [967-1 378 ]
                        
                        
                           [1 137 -1 603 ]
                        
                        
                           [1 222 -1 699 ]
                        
                     
                           
                              Indiċi
                           
                           
                              (2011 = 100)
                           
                        
                        
                           
                              100
                           
                        
                        
                           
                              [34-43]
                           
                        
                        
                           
                              [40-50]
                           
                        
                        
                           
                              [43-53]
                           
                        
                     
                           Sehem mis-suq
                           (%)
                        
                        
                           4
                        
                        
                           1
                        
                        
                           1
                        
                        
                           2
                        
                     
                           Prezz medju
                           (EUR/tunnellata)
                        
                        
                           2 251 
                        
                        
                           2 417 
                        
                        
                           2 306 
                        
                        
                           2 131 
                        
                     
                           
                              Indiċi
                           
                           
                              (2011 = 100)
                           
                        
                        
                           
                              100
                           
                        
                        
                           
                              107
                           
                        
                        
                           
                              102
                           
                        
                        
                           
                              95
                           
                        
                     
                           It-Turkija
                        
                        
                           Volum
                           (tunnellati)
                        
                        
                           [5 120 -6 100 ]
                        
                        
                           [8 090 -10 553 ]
                        
                        
                           [11 213 -14 213 ]
                        
                        
                           [11 520 -14 579 ]
                        
                     
                           
                              Indiċi
                           
                           
                              (2011 = 100)
                           
                        
                        
                           
                              100
                           
                        
                        
                           
                              [158-173]
                           
                        
                        
                           
                              [219-233]
                           
                        
                        
                           
                              [225-239]
                           
                        
                     
                           Sehem mis-suq
                           (%)
                        
                        
                           7
                        
                        
                           11
                        
                        
                           13
                        
                        
                           13
                        
                     
                           Prezz medju
                           (EUR/tunnellata)
                        
                        
                           2 950 
                        
                        
                           2 743 
                        
                        
                           2 710 
                        
                        
                           2 571 
                        
                     
                           
                              Indiċi
                           
                           
                              (2011 = 100)
                           
                        
                        
                           
                              100
                           
                        
                        
                           
                              93
                           
                        
                        
                           
                              92
                           
                        
                        
                           
                              87
                           
                        
                     
                           Pajjiżi terzi oħra
                        
                        
                           Volum
                           (tunnellati)
                        
                        
                           [3 100 -3 750 ]
                        
                        
                           [279-750]
                        
                        
                           [1 891 -3 000 ]
                        
                        
                           [3 162 -4 313 ]
                        
                     
                           
                              Indiċi
                           
                           
                              (2011 = 100)
                           
                        
                        
                           
                              100
                           
                        
                        
                           
                              [9-20]
                           
                        
                        
                           
                              [61-80]
                           
                        
                        
                           
                              [102-115]
                           
                        
                     
                           Sehem mis-suq
                           (%)
                        
                        
                           4
                        
                        
                           1
                        
                        
                           2
                        
                        
                           4
                        
                     
                           Prezz medju
                           (EUR/tunnellata)
                        
                        
                           2 878 
                        
                        
                           2 830 
                        
                        
                           2 687 
                        
                        
                           2 406 
                        
                     
                           
                              Indiċi
                           
                           
                              (2011 = 100)
                           
                        
                        
                           
                              100
                           
                        
                        
                           
                              98
                           
                        
                        
                           
                              93
                           
                        
                        
                           
                              84
                           
                        
                     
                           Importazzjonijiet totali (mingħajr ir-Russja)
                        
                        
                           Volum
                           (tunnellati)
                        
                        
                           [10 677 -10 761 ]
                        
                        
                           [9 037 -9 902 ]
                        
                        
                           [14 855 -16 831 ]
                        
                        
                           [15 226 -17 491 ]
                        
                     
                           
                              Indiċi
                           
                           
                              (2011 = 100)
                           
                        
                        
                           
                              100
                           
                        
                        
                           
                              [85-92]
                           
                        
                        
                           
                              [138-158]
                           
                        
                        
                           
                              [141-164]
                           
                        
                     
                           Sehem mis-suq
                           (%)
                        
                        
                           16
                        
                        
                           13
                        
                        
                           17
                        
                        
                           19
                        
                     
                           Prezz medju
                           (EUR/tunnellata)
                        
                        
                           2 750 
                        
                        
                           2 712 
                        
                        
                           2 669 
                        
                        
                           2 505 
                        
                     
                           
                              Indiċi
                           
                           
                              (2011 = 100)
                           
                        
                        
                           
                              100
                           
                        
                        
                           
                              99
                           
                        
                        
                           
                              97
                           
                        
                        
                           
                              91
                           
                        
                     
                           
                              Sors: L-Eurostat u t-tweġiba tal-kwestjonarju.
                        
                     
         
               (50)
            
            
               Parti interessata waħda ddikjarat li l-Kummissjoni naqset milli tissepara u tiddistingwi l-effetti inġurjużi tal-importazzjonijiet mir-RPĊ u mit-Turkija, filwaqt li parti interessata oħra ddikjarat li l-Kummissjoni ssottovalutat l-impatt tal-importazzjonijiet minn pajjiżi terzi dwar is-sitwazzjoni tal-industrija tal-Unjoni.
            
         
               (51)
            
            
               Fir-rigward tal-importazzjonijiet mir-RPĊ, wara d-divulgazzjoni proviżorja instab li kellhom isiru korrezzjonijiet żgħar lil-livell tat-traħħis fil-prezz tal-importazzjonijiet Ċiniżi kif imsemmi fil-premessa (118) tar-Regolament proviżorju minħabba żball klerikali. Wara l-korrezzjoni, instab li l-prezz medju tal-volum totali ta' importazzjonijiet mir-RPĊ lejn l-Unjoni fil-perjodu ta' investigazzjoni kien qiegħed iwaqqa' l-prezzijiet tal-industrija tal-Unjoni b'10,2 % minflok bi 13 % kif imsemmi fil-premessa (118) tar-Regolament proviżorju.
            
         
               (52)
            
            
               Barra minn hekk, kif spjegat fil-premessa (118) tar-Regolament proviżorju, il-volum ta' importazzjoni mir-RPĊ naqas bejn [47 % u 57 %] bi tnaqqis korrispondenti fis-sehem mis-suq minn 4 % għal 2 % matul il-perjodu kkunsidrat filwaqt li l-prezzijiet ta' dawn l-importazzjonijiet kienu orħos mill-prezzijiet tal-industrija tal-Unjoni b'10,2 %. Fuq din il-bażi, il-Kummissjoni fil-premessa (121) tar-Regolament proviżorju kkonkludiet li l-importazzjonijiet Ċiniżi kkontribwew parzjalment għall-ħsara mġarrba mill-industrija tal-Unjoni, filwaqt li ma kisrux ir-rabta kawżali bejn l-importazzjonijiet oġġett ta' dumping mir-Russja u l-ħsara materjali mġarrba mill-industrija tal-Unjoni. Minħabba li s-sehem mis-suq tal-importazzjonijiet Ċiniżi kien baxx u wera xejra li qed jonqos matul il-perjodu kkunsidrat, dawn l-importazzjonijiet ma setgħux ikkawżaw pressjoni sinifikanti fuq il-prezzijiet fuq il-produtturi tal-Unjoni biex iżommuhom milli jżidu l-prezzijiet għal livelli profittabbli. Għalhekk il-konklużjoni li l-importazzjonijiet Ċiniżi ma kisrux ir-rabta kawżali bejn l-importazzjonijiet oġġett ta' dumping mir-Russja u l-ħsara materjali mġarrba mill-industrija tal-Unjoni skont il-premessa (121) tar-Regolament proviżorju hija kkonfermata.
            
         
               (53)
            
            
               Fir-rigward tal-importazzjonijiet mit-Turkija, kif spjegat fil-premessa (119) tar-Regolament proviżorju, dawn urew xejra li qed jiżdiedu matul il-perjodu kkunsidrat u laħqu sehem mis-suq ta' 13 % fil-perjodu ta' investigazzjoni minħabba domanda ogħla fis-suq tal-Unjoni, li l-produtturi tal-Unjoni ma kienux kapaċi jissodisfaw kif spjegat fil-premessa (35). Madankollu, il-prezzijiet tal-importazzjoni mit-Turikja għalkemm naqsu bi 13 % matul il-perjodu kkunsidrat, kienu f'livelli simili bħall-prezzijiet tal-industrija tal-Unjoni u ħafna aktar mill-livell tal-prezzijiet tal-importazzjonijiet mir-Russja. Anke jekk is-sehem mis-suq tal-importazzjonijiet mit-Turikja kellhom xejra li qed tiżdied, minħabba l-livelli simili tal-prezzijiet tal-industrija tal-Unjoni (xi drabi anke ogħla), huma ma setgħux ikkawżaw pressjoni sinifikanti fir rigward tall-prezzijiet fuq il-produtturi tal-Unjoni biex iżommuhom milli jżidu l-prezzijiet tagħhom għal livelli profittabbli. Minħabba dan, il-konklużjoni li l-importazzjonijiet mit-Turkija ma kisrux ir-rabta kawżali bejn l-importazzjonijiet oġġett ta' dumping mir-Russja u l-ħsara materjali mġarrba mill-industrija tal-Unjoni ġiet ikkonfermata..
            
         
               (54)
            
            
               Wara d-divulgazzjoni finali, parti interessata waħda tenniet id-dikjarazzjoni tagħha mill-istadju proviżorju li l-Kummissjoni ma sseparatx u ma ddistingwietx l-effetti inġurjużi tal-importazzjonijiet mit-Turkija. Din il-parti ddikjarat ukoll li l-volum dejjem jikber ta' importazzjonijiet mit-Turkija għamel ħsara lill-industrija tal-Unjoni f'termini ta' sehem mis-suq u użu tal-kapaċità u għalhekk allegatament kiser ir-rabta kawżali bejn l-importazzjonijiet mir-Russja u l-ħsara materjali mġarrba mill-industrija tal-Unjoni.
            
         
               (55)
            
            
               Huwa veru li s-sehem mis-suq tal-importazzjonijiet mit-Turkija żdied matul il-perjodu kkunsidrat filwaqt li s-sehem mis-suq tal-industrija tal-Unjoni naqas. Madanakollu, l-importazzjonijiet mit-Turkija rrappreżentaw sehem mis-suq ta' 13 % fil-perjodu ta' investigazzjoni filwaqt li s-sehem mis-suq tal-importazzjonijiet mir-Russja kien 34 %. Barra minn hekk, il-prezzijiet tat-Turkija kienu fl-istess livell bħall-prezzijiet tal-industrija tal-Unjoni filwaqt li l-importazzjonijiet mir-Russja kienu orħos mill-prezzijiet tal-industrija tal-Unjoni bejn [3 % u 7 %]. Barra minn hekk, huwa nnutat li mhuwiex sostenibbli għal industrija li tkun qed tagħmel it-telf, bħall-industrija tal-AHF, biex iżżid kontinwament il-volum ta' bejgħ tagħha filwaqt li fl-istess ħin iġġarrab telf. L-industrija l-ewwel trid iżżid il-prezzijiet tagħha aktar mil-livelli li jkopru l-kostijiet qabel ma tkompli żżid il-volum ta' bejgħ tagħha. Madankollu, dan ma kienx possibbli minħabba l-pressjoni fuq il-prezzijiet ikkawżata mill-importazzjonijiet oġġett ta' dumping mir-Russja f'volumi sinifikanti. Għalhekk, id-dikjarazzjoni li l-importazzjonijiet mit-Turkija kisru r-rabta kawżali bejn l-importazzjonijiet oġġett ta' dumping mir-Russja u l-ħsara materjali mġarrba mill-industrija tal-Unjoni ġiet miċħuda.
            
         
               (56)
            
            
               Ġie ddikjarat ukoll li l-prezzijiet tal-importazzjoni mit-Turkija huma ogħla mill-prezzijiet tal-importazzjoni mir-Russja minħabba li l-produtturi Torok jispeċjalizzaw u jiffukaw l-esportazzjonijiet tagħhom lejn l-Unjoni fuq fojl irqaq bejn 0,008-0,009 mm li l-produttur mir-Russja ma jesportax lejn is-suq tal-Unjoni. Din id-dikjarazzjoni ma ġietx appoġġjata minn kwalunkwe evidenza u għalhekk ġiet miċħuda.
            
         
               (57)
            
            
               Fir-rigward ta' dak li għandu x'jaqsam mal-importazzjonijiet mill-pajjiżi terzi li jifdal, il-volum tagħhom naqas bejn l-2011 u l-2013 bejn [20 % u 39 %] imbagħad żdied bejn [2 % u 15 %] fl-aħħar tal-perjodu ta' investigazzjoni. Kif spjegat fil-premessa (120) tar-Regolament proviżorju, is-sehem mis-suq tagħhom naqas minn 4 % fl-2011 għal 2 % fl-2013 imbagħad reġa' żdied għal 4 % fl-aħħar tal-perjodu ta' investigazzjoni. Kif ġie nnutat ukoll fl-istess premessa tar-Regolament proviżorju, il-prezzijiet tagħhom kienu f'livelli aktar baxx mill-prezzijiet tal-bejgħ tal-industrija tal-Unjoni, ħlief fl-2012, iżda kienu ogħla mill-prezzijiet tal-importazzjoni mir-Russja tul il-perjodu kkunsidrat. Għalhekk, l-importazzjonijiet minn pajjiżi terzi oħra ma setgħux jikkawżaw pressjoni sinifikanti bħal din fuq il-prezzijiet fuq il-produtturi tal-Unjoni biex ma jħalluhomx iżidu l-prezzijiet għal livelli profittabbli. Minħabba dan, il-konklużjoni li l-importazzjonijiet minn pajjiżi terzi oħra ma kisrux ir-rabta kawżali bejn l-importazzjonijiet oġġett ta' dumping mir-Russja u l-ħsara materjali mġarrba mill-industrija tal-Unjoni ġiet ikkonfermata.
            
         
               (58)
            
            
               Fin-nuqqas ta' kwalukwe kummenti oħrajn, il-konklużjonijiet milħuqa fil-premessi (117) sa (122) tar-Regolament proviżorju kienu għalhekk iikkonfermati.
            
         2.2.   Żvilupp tal-konsum tal-Unjoni
   
   
               (59)
            
            
               Wara d-divulgazzjoni proviżorja, żewġ partijiet interessati ddikjaraw li l-industrija tal-Unjoni naqset milli tissodisfa l-konsum dejjem jikber minkejja l-investimenti magħmula biex tiżdied il-kapaċita tal-produzzjoni, li allegatament ikkawżat il-ħsara materjali mġarrba.
            
         
               (60)
            
            
               L-ewwel nett, il-parti ma spjegatx kif żieda fil-konsum fl-Unjoni bħala tali seta' kellha impatt negattiv fuq l-industrija tal-Unjoni u għalhekk tikser ir-rabta kawżali bejn l-importazzjonijiet oġġett ta' dumping mir-Russja u l-ħsara materjali mġarrba mill-industrija tal-Unjoni. Bil-maqlub, f'kundizzjonijiet normali ta' kompetizzjoni, jiġifieri fin-nuqqas ta' importazzjonijiet oġġett ta' dumping, l-industrija tal-Unjoni b'mod raġjonevoli tista' tiġi mistennija li tibbenefika miż-żieda fil-konsum.
            
         
               (61)
            
            
               It-tieni nett, l-importazzjonijiet mir-Russja irnexxielhom iżidu s-sehem mis-suq tagħhom b'ħames punti perċentwali, filwaqt li l-produtturi tal-Unjoni tilfu tmien punti perċentwali mis-sehem mis-suq tagħhom, jiġifieri dan naqas minn 55 % għal 47 % fil-perjodu kkunsidrat.
            
         
               (62)
            
            
               Barra minn hekk, kif spjegat fil-premessa (78) tar-Regolament proviżorju, il-produtturi tal-Unjoni għamlu sforzi biex iżidu l-kapaċità tal-produzzjoni iżda dan kien limitat mis-sitwazzjoni finanzjarja diffiċli tagħhom. Il-livell relattivament baxx ta' investimenti tagħhom kien minħabba s-sitwazzjoni finanzjarja diffiċli tal-industrija tal-Unjoni, li hija stess inħolqot mill-importazzjonijiet oġġett ta' dumping. Barra minn hekk, anke jekk il-kapaċità tal-produzzjoni tal-industrija tal-Unjoni żdiedet ftit matul il-perjodu kkunsidrat, l-użu tal-kapaċità naqas minħabba l-prezz baxx tal-importazzjonijiet oġġett ta' dumping mir-Russja. Barra minn hekk, il-volum ta' produzzjoni tal-industrija tal-Unjoni żdied kemm kemm u s-sehem mis-suq tiegħu naqas kontinwament matul il-perjodu kkunsidrat. Għalhekk dan ma jistax jitqies bħala kawża tal-ħsara materjali mġarrba mill-industrija tal-Unjoni. Għaldaqstant, dawn id-dikjarazzjonijiet huma rifjutati.
            
         
               (63)
            
            
               Fin-nuqqas ta' kummenti oħrajn f'dan ir-rigward, il-konklużjonijiet li ntlaħqu fil-premessi (123) u (125) tar-Regolament proviżorju kienu ikkonfermati.
            
         2.3.   Prestazzjoni tal-esportazzjoni tal-industrija tal-Unjoni
   
   
               (64)
            
            
               Fin-nuqqas ta' kull kumment rigward l-effett tal-prestazzjoni tal-esportazzjoni tal-industrija tal-Unjoni, il-konklużjonijiet stabbiliti fil-premessi (126) sa (128) kienu ikkonfermati.
            
         2.4.   L-attività tal-industrija tal-Unjoni fis-suq tal-fojls konvertituri tal-aluminju (“ACF”)
   
   
               (65)
            
            
               Wara d-divulgazzjoni proviżorja, parti waħda ddikjarat li l-Kummissjoni naqset milli tikkunsidra l-ACF bħala fattur ieħor. Hija tenniet id-dikjarazzjoni tagħha li xi produtturi tal-Unjoni għażlu li jżidu l-produzzjoni u l-bejgħ tal-prodott tal-ACF li jħalli ħafna qligħ, a skapitu tal-produzzjoni tal-AHF. Intqal ukoll li l-Kummissjoni naqset milli tikkunsidra l-impatt tal-produzzjoni u l-bejgħ tal-ACF u s-sitwazzjoni ekonomika tagħha dwar is-sitwazzjoni ekonomika globali tal-industrija tal-Unjoni għall-AHF. Din id-dikjarazzjoni ġiet imtennija wara d-divulgazzjoni finali mingħajr kwalunkwe informazzjoni ġdida.
            
         
               (66)
            
            
               Kif spjegat fil-premessa (81) tar-Regolament provizorju, diversi produtturi tal-Unjoni mmanifatturaw kemm AHF u ACF, filwaqt li l-akbar produttur tal-AHF inkluż fil-kampjun ma produċiex ACF matul il-perjodu ta' investigazzjoni. Barra minn hekk, l-investigazzjoni uriet li l-produtturi tal-Unjoni inklużi fil-kampjun kellhom proporzjon stabbli ta' produzzjoni bejn iż-żewġ tipi ta' fojls u għalhekk ġie konkluż li ma kien hemm l-ebda bidla għall-industrija tal-Unjoni għall-produzzjoni tal-ACF għad-detriment tal-AHF. Fi kwalunkwe każ, jekk isseħħ bidla bħal din, dan ikun pjuttost effett tal-importazzjonijiet oġġett ta' dumping mir-Russja li poġġew kontinwament pressjoni sinifikanti fuq il-prezzijiet fuq AHF li żamm lill-produtturi tal-Unjoni milli jżidu l-prezzijiet għal livelli profittabbli. Barra minn hekk, l-investigazzjoni wriet li x-xejra fil-profittabilità tal-prodott ikkonċernat hija kumparabbli fil-kumpaniji inklużi fil-kampjun, irrispettivament mis-sehem tal-produzzjoni tal-AHF u ACF fil-produzzjoni totali tagħhom. Id-dikjarazzjoni deskritta fil-premessa (65) għalhekk hija miċħuda.
            
         
               (67)
            
            
               Fin-nuqqas ta' kummenti f'dan ir-rigward, il-konklużjonijiet stabbiliti fil-premessi (129) sa (132) tar-Regolament proviżorju huma b'dan iikkonfermati.
            
         2.5.   Il-kost tal-materja prima
   
   
               (68)
            
            
               Wara d-divulgazzjoni proviżorja, l-awtoritajiet Russi ma qablux mal-konklużjonijiet tal-Kummissjoni li l-iżvilupp tal-prezz tal-aluminju kkwotat fil-“London Metal Exchange” (“LME”) ma kellux effett fuq il-fatt li l-prezzijiet tal-importazzjoni tar-Russja kienu orħos mill-prezz tal-bejgħ tal-industrija tal-Unjoni u kienu qed jikkawżaw pressjoni fil-prezzijiet fuq is-suq tal-Unjoni, li ma ppermettietx li l-industrija tal-Unjoni żżid il-prezz tal-bejgħ tagħha f'livell li kien ikopri l-kost tal-produzzjoni.
            
         
               (69)
            
            
               Kif ġie spjegat fil-premessa (136) tar-Regolament proviżorju, l-investigazzjoni wriet li kemm l-industrija tal-Unjoni kif ukoll il-produtturi esportaturi tar-Russja ġarrbu kostijiet komparabbli fil-forniment ta' aluminju biex jimmanifatturaw l-AHF, minħabba li l-prezzijiet tas-suq tal-aluminju kemm fir-Russja kif ukoll fl-Unjoni, kienu marbuta direttament mal-LME. Barra minn hekk, filwaqt li l-prezzijiet tal-bejgħ tal-industrija tal-Unjoni kif ukoll il-prezzijiet ta' importazzjoni tal-AHF mir-Russja kienu qegħdin jonqsu wara l-iżvilupp tal-prezz tal-aluminju kkwotat fl-LME, l-investigazzjoni stabbiliet li l-prezzijiet ta' importazzjoni tal-AHF mir-Russja kienu kostantement orħos mill-prezzijiet tal-industrija tal-Unjoni matul il-perjodu kkunsidrat u waqqgħu tagħhom bi [3 % u 7 %] matul il-perjodu ta' investigazzjoni. Barra minn hekk, il-prezzijiet tal-bejgħ tal-industrija tal-Unjoni tal-AHF ma kienux ikopru l-kost ta' unità tal-produzzjoni, anke jekk il-kost ta' unità tal-produzzjoni naqas. Dan kien minħabba l-pressjoni fuq il-prezzijiet ikkawżata mill-importazzjoni oġġett ta' dumping f'volumi sinifikanti li kienu orħos mill-prezzijiet tal-bejgħ tal-industrija tal-Unjoni, li ma ppermettietx lill-industrija tal-Unjoni żżid il-prezzijiet tal-bejgħ tagħha u għalhekk ma ppermettitx li huma jibbenefikaw mit-tnaqqis fil-kost tal-materja prima.
            
         
               (70)
            
            
               Wara d-divulgazzjoni finali, l-awtoritajiet tar-Russja tennew id-dikjarazzjoni tagħhom li l-pressjoni fuq il-prezzijiet fuq is-suq tal-Unjoni kienet eżerċitata mill-prezzijiet tal-aluminju tal-LME minflok mill-importazzjonijiet tal-AHF tar-Russja, mingħajr ma taw evidenza ġdida f'dan ir-rigward. Għaldaqstant, din id-dikjarazzjoni ġiet miċħuda.
            
         
               (71)
            
            
               Fin-nuqqas ta' kummenti f'dan ir-rigward, il-konklużjonijiet stabbiliti fil-premessi (133) sa (136) tar-Regolament proviżorju huma b'dan ikkonfermati.
            
         2.6.   Effetti kumulati ta' fatturi oħrajn
   
   
               (72)
            
            
               Wara d-divulgazzjoni finali, parti interessata ddikjarat li l-Kummissjoni naqset milli tagħti valutazzjoni tal-effetti kumulati tal-fatturi kollha l-oħra madanakollu mingħajr ma speċifikat il-bażi legali għad-dikjarazzjoni tagħha u mingħajr spjega ta' kif, skont il-fatti ta' dan il-każ, dan seta' jirriżulta fl-attribuzzjoni ta' ħsara li tirriżulta minn fatturi oħra għall-importazzjonijiet oġġett ta' dumping mir-Russja.
            
         
               (73)
            
            
               L-ewwel nett, ir-Regolament bażiku ma jeħtieġx li l-Kummissjoni twettaq valutazzjoni tal-effetti kumulati ta' fatturi oħra meta tanalizza l-impatt ta' dawn il-fatturi. It-tieni nett, f'dan il-każ, il-Kummissjoni kienet kapaċi tiddistingwi u tissepara l-effetti tal-fatturi l-oħra kollha magħrufa b'mod individwali dwar is-sitwazzjoni tal-industrija tal-Unjoni mill-effetti inġurjużi tal-importazzjonijiet oġġett ta' dumping mir-Russja. Għalhekk, il-Kummissjoni setgħet tikkonkludi li l-ħsara li hija attribwit lill-importazzjonijiet oġġett ta' dumping mir-Russja hija fil-fatt ikkawżata minn dawk l-importazzjonijiet, minflok mill-fatturi l-oħrajn. Il-Kummissjoni għalhekk issodisfat l-obbligi tagħha li ma tattribwix il-ħsara kkawżata minn fatturi kawżali oħra lill-importazzjonijiet oġġett ta' dumping mir-Russja. Għalhekk, m'hemm bżonn l-ebda analiżi kollettiva tal-fatturi kollha magħrufa. Fi kwalunkwe każ, il-parti interessata ma tatx evidenza dwar għaliex f'dan il-każ il-Kummissjoni attribwiet b'mod skorrett il-ħsara kkawżata minn fatturi oħrajn lill-importazzjonijiet oġġett ta' dumping mir-Russja. Għaldaqstant, din id-dikjarazzjoni ġiet miċħuda.
            
         2.7.   L-allegata ċirkomvenzjoni tal-miżuri antidumping fuq importazzjonijiet tal-AHF mir-RPĊ.
   
   
               (74)
            
            
               Wara d-divulgazzjoni finali, il-produttur esportatur mir-Russja u diversi rewinders iddikjaraw għall-ewwel darba li l-miżuri antidumping fis-seħħ fuq l-importazzjonijiet tal-AHF mir-RPC qed jiġu ċirkomventati permezz ta' forma ftit modifikata li tippermettilhom jiġu rreġistrati fil-Eurostat bħala ACF bl-użu tal-Kodiċi NM 7607 11 19. Barra minn hekk, il-partijiet iddikjaraw li l-fojl tal-aluminju bi ħxuna minn 0,007 mm sa 0,2 mm li jidher fil-bażi tad-dejta tal-istatistika Ċiniża huwa AHF ċirkomventit skont iż-żewġ kodiċijiet 7607 11 90 u 7607 11 20. Il-volum tal-importazzjonijiet allegatament ċirkomventati għalhekk kien stmat għal madwar 30 000 tunnellata fis-sena u ġie ddikjarat li dan kien qiegħed jikkawża ħsara lill-industrija tal-Unjoni.
            
         
               (75)
            
            
               Huwa mfakkar li fl-2012 il-Kummissjoni bdiet l-investigazzjoni dwar il-possibilità ta' ċirkomvenzjoni tal-miżuri antidumping imposti fuq l-importazzjonijiet ta' ċertu fojl tal-aluminju li joriġina fir-RPĊ bl-importazzjonijiet ta' ċertu fojl tal-aluminju f'rombli li mhumiex annellati u ta' wisa' li taqbeż is-650 mm li joriġinaw mir-RPĊ (3) bir-Regolament tal-Kunsill (KE) Nru 925/2009 (4). Madanakollu, fit-2 ta' Lulju 2013, il-Kummissjoni temmet l-investigazzjoni (5) mingħajr ma estendiet il-miżuri antidumping fuq l-importazzjonijiet ta' ċertu fojl tal-aluminju li joriġina fir-RPĊ għal importazzjonijiet ta' ċertu fojl tal-aluminju f'rombli li mhumiex annellati u ta' wisa' li taqbeż is-650 mm li joriġinaw mir-RPĊ wara irtirar tat-talba mill-applikanti.
            
         
               (76)
            
            
               Il-proċediment preżenti ma jkoprix il-prattiki ta' allegata ċirkomvenzjoni. Fi kwalunkw każ, il-Kummissjoni għamlet analiżi tal-importazzjonijiet tal-AHF u AF mir-RPĊ, ibbażata fuq l-istatistika tal-bażi tad-dejta Ċiniża mogħtija minn Goodwill China Business Information Ltd u mill-istatistika tal-Eurostat.
            
         
               (77)
            
            
               L-esportazzjonijiet taċ-Ċina ta' fojl tal-aluminju permezz taż-żewġ kodiċijiet imsemmija mill-partijiet interessati fl-istatistika Ċiniża jidhru fit-tabella t'hawn taħt:
               
                  Tabella 2
               
               
                  Esportazzjonijiet tal-AHF u ACF mill-RPĊ lejn l-Unjoni
               
               
                           tunnellati
                        
                        
                           Kodiċi NM
                        
                        
                           2011
                        
                        
                           2012
                        
                        
                           2013
                        
                        
                           Il-perjodu ta' investigazzjoni
                        
                     
                           Il-volum
                        
                        
                           7607 11 90 
                        
                        
                           18 786 
                        
                        
                           17 177 
                        
                        
                           22 444 
                        
                        
                           24 760 
                        
                     
                           Il-volum
                        
                        
                           7607 11 20 
                        
                        
                           4 730 
                        
                        
                           3 915 
                        
                        
                           6 826 
                        
                        
                           8 172 
                        
                     
                           Il-volum
                        
                        
                           Totali
                        
                        
                           23 515 
                        
                        
                           21 091 
                        
                        
                           29 270 
                        
                        
                           32 932 
                        
                     
                           
                              Sors: Goodwill China Business Information Ltd.
                        
                     
         
               (78)
            
            
               Għandu jiġi nnutat li l-kodiċijiet Ċiniżi fit-tabella t'hawn fuq mhumiex speċifikament għall-AHF u l-ACF huwa wkoll kopert minn dawn il-kodiċijiet. Il-partijiet interessati assumew biss li l-volum totali esportat permezz ta' dawn iż-żewġ kodiċijiet huwa AHF ċirkomventit, u injoraw il-fatt li l-esportazzjoni tal-ACF ġenwin hija wkoll irrappurtata f'dawn il-kodiċijiet.
            
         
               (79)
            
            
               Barra minn hekk huwa nnutat li l-kodiċi NM 7607 11 19 fl-Eurostat terġa' tinqasam f'żewġ kodiċijiet differenti, wieħed għall-AHF (7607111910) u wieħed għall-AFC (7607111990). L-importazzjonijiet totali tal-ACF mir-RPĊ matul il-perjodu kkunsidrat jidhru fit-tabella t'hawn taħt:
               
                  Tabella 3
               
               
                  Importazzjonijiet tal-ACF mir-RPĊ
               
               
                           tunnellati
                        
                        
                           2011
                        
                        
                           2012
                        
                        
                           2013
                        
                        
                           Il-perjodu ta' investigazzjoni
                        
                     
                           Il-volum
                        
                        
                           25 506 
                        
                        
                           20 996 
                        
                        
                           28 135 
                        
                        
                           36 464 
                        
                     
                           
                              Sors: Eurostat.
                        
                     
         
               (80)
            
            
               Fuq il-bażi ta' dan t'hawn fuq, filwaqt li mhuwiex eskluż li xi volumi importanti ddikjarati bħala ACF huma tassew AHF ċirkomventit, il-partijiet interessati kienu qed jissopravalutaw b'mod ċar il-volum tal-AHF allegatament evaż, minħabba li matul il-perjodu kkunsidrat, il-volum totali ta' importazzjonijiet tal-ACF mir-RPĊ kien taħt il-volum tal-AHF evaż allegat (jiġifieri 30 000 tunnellata), ħlief waqt il-perjodu ta' investigazzjoni. La l-informazzjoni ppreżentata mill-partijiet u lanqas l-informazzjoni miġbura mill-Kummissjoni, ma jippermettu separazzjoni tal-AHF allegatament evaż minn ACF ġenwin f'dawn il-kodiċijiet u, għalhekk, il-Kummissjoni mhijiex f'pożizzjoni li tivvaluta l-volum tal-AHF evaż, jekk hemm.
            
         
               (81)
            
            
               Minħabba li l-partijiet ma ppreżentaw l-ebda evidenza oħra li tappoġġja d-dikjarazzjoni tagħhom, ġie konkluż li l-volumi allegatament evażi, jekk kien hemm, ma kienux biżżejjed biex jiksru r-rabta kawżali bejn l-importazzjonijiet oġġett ta' dumping mir-Russja u l-ħsara materjali mġarrba mill-industrija tal-Unjoni.
            
         2.8.   Argumenti oħrajn
   
   
               (82)
            
            
               L-awtoritajiet tar-Russja iddikjaraw li l-Kummissjoni ma kkunsidratx ix-xejra ġenerali tal-prezzijiet tas-suq dinji dejjem jonqsu tal-AHF.
            
         
               (83)
            
            
               Kif spjegat fil-premessi (67), (91), u (118) sa (120) tar-Regolament proviżorju, il-prezzijiet tal-Unjoni kif ukoll il-prezzijiet tal-importazzjoni mir-Russja, it-Turkija, ir-RPĊ u pajjiżi terzi oħra naqsu matul il-perjodu kkunsidrat. Madankollu, il-prezzijiet tal-importazzjonijiet mir-Russja kienu kontinwament orħos mill-prezzijiet tal-bejgħ tal-industrija tal-Unjoni u kienu orħos minnhom bi [3 % – 7 %] f'volumi sinifikanti. Għaldaqstant, din id-dikjarazzjoni ġiet miċħuda.
            
         
               (84)
            
            
               Parti interessata oħra ddikjarat li l-profittabilità tal-industrija tal-Unjoni ma kibritx minħabba t-tkabbir tal-kapaċitajiet ta' produzzjoni u ż-żieda fl-investimenti tagħhom.
            
         
               (85)
            
            
               Il-produzzjoni tal-AHF hija intensa fuq il-makkinarju. Għalhekk, biex l-industrija tal-Unjoni żżid il-kapaċità tal-produzzjoni, jinħtieġ investiment fil-makkinarju. Madankollu, milll-prespettiva tal-kontabilità, l-impatt tad-deprezzament tal-makkinarju fuq il-kostijiet totali tal-manifattura huwa limitat, bjn 3 % u 5 % u, għalhekk, ma jistax ikollu impatt sinifikanti fuq il-profittabilità tal-industrija tal-Unjoni. Għaldaqstant, din id-dikjarazzjoni ġiet miċħuda.
            
         
               (86)
            
            
               Wara d-divulgazzjoni finali, l-awtoritajiet tar-Russja, mingħajr ma taw evidenza ta' sostenn, iddikjaraw li d-dejta statistika mir-Russja tirrifletti biss il-kwalità medja tal-AHF, li huwa prodott bi prezz aktar baxx, filwaqt li l-istatistika tal-Unjoni u l-pajjiżi terzi ewlenin l-oħra tirrifletti taħlita tal-AHF b'fojl aktar għali.
            
         
               (87)
            
            
               L-investigazzjoni ma żvelat l-ebda differenza bħal din fil-kwalità bejn AHF immanifatturat mill-produtturi tal-Unjoni u dak impurtat mir-Russja. Ir-rewinders li qed jixtru l-AHF mill-produtturi tal-Unjoni, minn produtturi tar-Russja u minn pajjiżi terzi oħra, l-aktar it-Turkija, matul l-investigazzjoni m'għamlux dikjarazzjonijiet dwar id-differenza fil-kwalità bejn l-AHF li ġej minn postijiet differenti. Għaldaqstant, din id-dikjarazzjoni ġiet miċħuda.
            
         
               (88)
            
            
               Wara d-divulgazzjoni finali, parti interessata iddikjarat ukoll li, fil-qafas tal-proċediment preżenti, il-Kummissjoni ma tatx każ il-fatt li erba' minn sitt produtturi tal-Unjoni inklużi fil-kampjun allegaw dumping inġurjuż fuq ACF mir-RPĊ.
            
         
               (89)
            
            
               Huwa veru li fit-12 ta' Diċembru 2014, il-Kummissjoni nediet proċediment antidumping rigward l-importazzjoni ta' ċertu fojl tal-aluminju li joriġina mir-Repubblika tal-Poplu taċ-Ċina (6) li huwa ACF. Kif spjegat fil-premessa (30) hawn fuq, AHF u ACF huma żewġ prodotti differenti, u jinbiegħu f'żewġt iswieq differenti. Il-ħsara mġarrba mill-industrija tal-Unjoni mill-produzzjoni u l-bejgħ tal-ACF, jekk kien hemm, mhijiex riflessa fis-sitwazzjoni tal-industrija tal-AHF. Barra minn hekk, l-investigazzjoni dwar l-importazzjonijiet tal-ACF mir-RPĊ intemmet mill-Kummissjoni mingħajr l-impożizzjoni ta' miżuri (7). B'mod speċifiku, l-investigazzjoni magħluqa ma wasslitx għal kwalunkwe sejbiet mill-Kummissjoni dwar jekk l-industrija tal-Unjoni ġarbitx ħsara mill-importazzjonijiet tal-ACF mir-RPĊ jew le. Għaldaqstant, din id-dikjarazzjoni ġiet miċħuda.
            
         
               (90)
            
            
               Wara d-divulgazzjoni finali, ħames rewinders iddikjaraw li l-AHF mir-Russja jikkompeti biss ftit mal-AHF manifatturat mill-prudutturi tal-Unjoni inklużi fil-kampjun. Ġie ddikjarat ukoll li l-AHF mir-Russja jikkompeti mal-AHF impurtat mit-Turkija u mir-RPĊ.
            
         
               (91)
            
            
               Din id-dikjarazzjoni ma ġietx sostanzjata bl-evidenza u għalhekk ġiet miċħuda.
            
         
               (92)
            
            
               Ir-rewinders sostnew ukoll li l-maġġoranza tal-produtturi tal-Unjoni inklużi fil-kampjun b'mod ġenerali ma jbigħux l-AHF lil rewinders minħabba li mhuwiex AHF għall-produzzjoni ta' rombli għall-konsumatur, iżda ACF mibjugħ bi prumjum, bi prezzijiet qrib l-EUR 3 000 għal kull tunnellata.
            
         
               (93)
            
            
               Din id-dikjarazzjoni hija fattwalment żbaljata. L-ewwel nett, għandu jiġi nnutat li kif imsemmi fit-tabella 7 tar-Regolament provizorju, il-prezz medju tal-bejgħ tal-industrija tal-Unjoni kien EUR 2 597 għal kull tunnellata matul il-perjodu ta' investigazzjoni u mhux EUR 3 000 kif iddikjarat. Barra minn hekk, l-investigazzjoni kkonfermat li l-produtturi kollha tal-Unjoni inklużi fil-kampjun kienu qed ibigħu l-AHF lir-rewinders. L-erba' rewinders li kkooperaw fl-investigazzjoni u ppreżentaw tweġiba għall-kwestjonarju kienu qed jixtru AHF mill-produttur tal-Unjoni. Għaldaqstant, din id-dikjarazzjoni ġiet miċħuda.
            
         
               (94)
            
            
               Il-ħames rewinders sostnew ukoll li l-produttur tal-Unjoni inkluż fil-kampjun li kien jipproduċi biss AHF fil-fatt ikkawża ħsara materjali lill-produtturi l-oħra tal-Unjoni inklużi fil-kampjun minħabba li l-prezzijiet ta' bejgħ tiegħu kienu orħos minn dawk ta' produtturi oħra tal-Unjoni inklużi fil-kampjun. Barra minn hekk, ġie ddikjarat ukoll li minħabba li l-profittabilità tal-Unjoni tiġi kkalkulata skont il-produtturi tal-Unjoni inklużi fil-kampjun, jiġifieri ma tkoprix l-industrija tal-Unjoni kollha, il-Kummissjoni għandha wkoll tillimita l-analiżi tas-sehem mis-suq għal kumpaniji inklużi fil-kampjun biss, minflok għall-industrija sħiħa tal-Unjoni.
            
         
               (95)
            
            
               Matul il-perjodu kkunsidrat il-prezzijiet ta' bejgħ tal-produttur tal-Unjoni inkluż fil-kampjun li jipproduċi biss AHF kienu konformi mal-prezzijiet medji tal-industrija tal-Unjoni u f'xi snin, kienu wkoll ogħla. Għalhekk, huwa fattwalment skorrett li wieħed jiddikjara li l-prezzijiet ta' dan il-produttur tal-Unjoni kienu orħos minn dawk tal-produtturi l-oħra tal-Unjoni inklużi fil-kampjun.
            
         
               (96)
            
            
               Fir-rigward tat-tieni parti tad-dikjarazzjoni, il-Kummissjoni tfakkar li l-analiżi tal-ħsara titwettaq fil-livell tal-industrija tal-Unjoni, fi ħdan it-tifsira tal-Artikolu 4(1) tar-Regolament bażiku kif iddefinit fil-premessa (53) tar-Regolament proviżorju. Barra minn hekk, ki spjegat fil-premessa (9) tar-Regolament proviżorju, minħabba n-numru kbir tal-produtturi tal-Unjoni, il-kampjunar ġie applikat skont l-Artikolu 17 tar-Regolament bażiku. Sitt kumpaniji kienu inklużi fil-kampjun, li jirrappreżentaw aktar minn 70 % tal-produzzjoni totali tal-Unjoni. Ma ġew riċevuti l-ebda kummenti dwar l-għażla tal-kampjun fl-iskadenza u għalhekk, il-kampjun kien meqjus rapreżentattiv tal-industrija tal-Unjoni. Barra minn hekk, minħabba l-applikazzjoni tal-kampjunar, kif spjegat fil-premessa (73) tar-Regolament proviżorju, il-Kummissjoni iddistingwiet bejn makroindikaturi u mikroindikaturi. Il-lista ta' dawn l-indikaturi tidher fil-premessi (74) sa (75) tar-Regolament proviżorju. Minn dan joħroġ li l-profittabilità hija mikroindikatur u għalhekk tiġi kalkulata skont id-dejta tal-produtturi tal-Unjoni inklużi fil-kampjun, filwaqt li s-sehem mis-suq huwa makroindikatur u għandu jiġi kkalkulat b'relazzjoni mal-industrija tal-Unjoni kollha. Iż-żewġ metodoloġiji jintitolaw lill-Kummissjoni biex tagħmel sejbiet li huma validi għall-industrija tal-Unjoni kollha.
            
         
               (97)
            
            
               Għalhekk, id-dikjarazzjonijiet fil-premessa (94) hawn fuq ġew miċħuda.
            
         3.   Konklużjoni dwar il-kawżalità
   
   
               (98)
            
            
               L-ebda wieħed mill-argumenti ppreżentati mill-partijiet interessati ma juri li l-impatt ta' fatturi oħra minbarra l-importazzjonijiet oġġett ta' dumping mir-Russja huwa tali li jikser ir-rabta kawżali bejn l-importazzjonijiet oġġett ta' dumping u l-ħsara stabbilita. Fid-dawl ta' dak li ntqal hawn fuq, il-konklużjoni hi li l-importazzjonijiet oġġett ta' dumping mir-Russja ħolqu ħsara materjali lill-industrija tal-Unjoni skont it-tifsira tal-Artikolu 3(6) tar-Regolament bażiku.
            
         
               (99)
            
            
               Għalhekk, il-konklużjonijiet stabbiliti fil-premessi (137) sa (141) tar-Regolament provisorju huma hawnhekk ikkonfermati.
            
         F.   L-INTERESS TAL-UNJONI
   
   1.   L-interess tal-industrija tal-Unjoni
   
   
               (100)
            
            
               Wara d-divulgazzjoni proviżorja, l-awtoritajiet tar-Russja ddikjaraw li l-introduzzjoni ta' miżuri fuq l-importazzjonijiet mir-Russja twassal għal żieda ta' importazzjonijiet tal-AHF minn pajjiżi terzi oħra, l-aktar mit-Turkija u r-RPĊ, u għalhekk l-impożizzjoni tal-miżuri antidumping fir-rigward tal-importazzjonijiet mir-Russja mhijiex fl-interess tal-industrija tal-Unjoni.
            
         
               (101)
            
            
               Kif stabbilit fil-premessa (147) tar-Regolament proviżorju, il-mizuri antidumping għandhom jerġgħu jdaħħlu l-kundizzjonijiet ekwi fl-Unjoni biex jippermettu lill-industrija tal-Unjoni tikkompeti bi prezzijiet ġusti fis-suq tal-Unjoni b'importazzjonijiet minn pajjiżi terzi oħra, inkluż ir-Russja, ir-RPĊ u t-Turkija. Il-fatt li pajjiżi terzi oħra jżidu l-importazzjonijiet tagħhom mhijiex fiha nnifisha indikazzjoni li l-industrija tal-Unjoni mhux ser tkun kapaċi tibbenefika mill-miżuri antidumping imposti. Fil-fatt, l-industrija tal-Unjoni hija mistennija żżid il-volum tal-bejgħ u s-sehem mis-suq u mistennija wkoll tgħolli l-prezzijiet tal-bejgħ tagħha għal livelli profittabbli.
            
         
               (102)
            
            
               Il-miżuri antidumping fis-seħħ kontra r-RPĊ għandhom jiżguraw li l-importazzjonijiet Ċiniżi jidħlu fis-suq tal-Unjoni f'livelli ta' prezzijiet ġusti, filwaqt li l-livelli ta prezzijiet tat-Turkija matul il-perjodu kkunsidrat kienu diġa' fl-istess livell tal-prezzijiet ta' bejgħ tal-industrija tal-Unjoni u ma kkawżawx pressjoni fuq il-prezzijiet fuq is-suq.
            
         
               (103)
            
            
               Il-Kummissjoni tqis li dan l-argument ma jiċħadx il-preżunzjoni stabbilitaa fl-Artikolu 21 tar-Regolament bażiku għall-vantaġġ tal-impożizzjoni ta' miżuri u l-bżonn li jiġu eliminati l-effetti ta' distorsjoni tal-kummerċ tal-importazzjonijiet oġġett ta' dumping mir-Russja u biex jerġgħu jiddaħlu l-kundizzjonijiet ekwi.
            
         
               (104)
            
            
               Għalhekk, dawn id-dikjarazzjonijiet ġew miċħuda.
            
         
               (105)
            
            
               Fin-nuqqas ta' xi kummenti rigward l-interess tal-industrija tal-Unjoni, il-konklużjoni fil-premessa (149) tar-Regolament proviżorju hija kkonfermata.
            
         2.   Interess ta' importaturi/operaturi tas-suq
   
   
               (106)
            
            
               Fin-nuqqas ta' xi kummenti rigward l-interess ta' importaturi u operaturi tas-suq mhux relatati, il-konklużjoni li saret fil-premessa (150) tar-Regolament proviżorju kienet ikkonfermata.
            
         3.   L-interess tal-utenti
   
   
               (107)
            
            
               Wara d-divulgazzjoni proviżorja u d-divulgazzjoni finali diversi utenti (rewinders li jipproduċu l-hekk imsejħa rombli għall-konsumaturi) tennew id-dikjarazzjonijiet tagħhom ippreżentati qabel l-impożizzjoni tal-miżuri proviżorji, iżda ma pprovdewx evidenza ġdida.
            
         
               (108)
            
            
               Rewinder minnhom iddikjara b'mod partikolari li d-dazji antidumping ser ikollhom impatt sinifikanti fuq il-profittabilità tiegħu, minħabba li mhux se jkun jista' jgħaddi d-dazju lill-konsumaturi tiegħu.
            
         
               (109)
            
            
               Din id-dikjarazzjoni ma kinitx sostanzjata. Barra minn hekk, skont iċ-ċifri pprovduti minn dan ir-rewinder, l-investigazzjoni wriet li anke jekk ir-rewinder ma jkunx jista' jgħaddi d-dazju lill-konsumaturi tiegħu, dan xorta waħda jibqa' profittabbli.
            
         
               (110)
            
            
               Barra minn dan, l-investigazzjoni wriet li li ż-“żieda” li saret mir-rewinders fuq il-prezz tax-xiri tal-AHF tista' tvarja b'mod sinifikanti, jiġifieri bejn 5 % u 70 % skont l-istrateġija ta' bejgħ tar-rewinder. Kif sottolineat fil-premessa (154) tar-Regolament proviżorju, l-attività ta' dawk ir-rewinders li jimportaw AHF mir-Russja kienet tirrappreżenta biss anqas minn wieħed minn sitta sa massimu ta' kwart tal-attività totali tagħhom. Barra minn dan, kif sottolineat fil-premessa (155) tar-Regolament proviżorju, il-kumpaniji kollha li kkooperaw kienu ġeneralment profittabbli.
            
         
               (111)
            
            
               Wara d-divulgazzjoni finali, parti waħda ddikjarat li r-rewinders ma jagħmlu l-ebda “żieda” fuq il-prezz tax-xiri u li ż-“żieda” ta' 5 % sa 70 % fuq il-prezz tax-xiri kif stabbilita mill-premessa tal-Kummissjoni (110) hawn fuq ma tirriflettix l-operat u l-profittabilità tar-rewinders.
            
         
               (112)
            
            
               Huwa mfakkar li l-attività tar-rewinders tikkonsisti fir-rumblar mill-ġdid tal-fojls tal-aluminju minn romblu jumbo għal romblu iżgħar għall-konsumaturi. Ir-rewinders ma jbiddlux il-proprjetajiet kimiċi tal-fojl tal-aluminju. Iż-“żieda” msemmija fil-premessa (110) ġiet ikkalkulata bit-tqabbil tal-prezz tax-xiri tal-fojl tal-aluminju f'rombli jumbo bil-prezz tax-xiri tal-fojls tal-aluminju fir-rombli għall-konsumaturi għar-rewinders li kkooperaw. Ir-rewinders iġarrbu kostijiet matul l-operazzjoni tal-ippakkjar mill-ġdid, madanakollu, dawn il-kostijiet huma baxxi minħabba li l-fattur ewlieni tal-kostijiet huwa l-kost tal-fojl tal-aluminju li jirrappreżenta madwar 80 % tal-kostijiet totali tal-manifattura. L-ispejjeż SG&A ivarjaw b'mod sinifikanti minn rewinder għall-ieħor skont l-istrateġija ta' bejgħ tar-rewinder. Għalhekk, huwa korrett li ż-“żieda” ma tindikax l-operat u l-profittabilità tal-kumpanija, iżda turi li l-livell tal-ispejjeż SG&A għandu impatt sinifikanti fuq il-profittabilità tar-rewinders.
            
         
               (113)
            
            
               Ġie ddikjarat ukoll li fl-analiżi tas-sitwazzjoni tal-industrija tar-rewinders, il-Kummissjoni ma kkunsidratx l-importazzjonijiet tal-prodott downstream, jiġifieri rombli għall-konsumatur minn pajjiżi terzi oħra bħat-Turkija, in-Norveġja, l-Iżvizzera, l-Indja u l-Malasja li ssostitwew it-tnaqqis fl-importazzjonijiet tal-AHF mir-RPĊ. Madanakollu, il-parti ma tat l-ebda evidenza tal-impatt ta' dawn l-importazzjonijiet fuq is-sitwazzjoni tal-industrija tar-rewinders.
            
         
               (114)
            
            
               Kif spjegat fil-premessa (162) tar-Regolament proviżorju, fl-2013 ġew imposti miżuri antidumping fuq l-importazzjonijiet ta' rombli għall-konsumatur mir-RPĊ u dan ħeles lill-industrija downstream minn importazzjonijiet oġġett ta' dumping li jikkawżaw ħsara materjali. It-tabella t'hawn taħt turi l-evoluzzjoni tal-importazzjonijiet tar-rombli għall-konsumatur wara l-impożizzjoni ta' miżuri antidumping fuq l-importazzjonijiet ta' rombli għall-konsumatur mir-RPĊ għall-pajjiżi msemmija mill-parti:
               
                  Tabella 4
               
               
                  Volumi ta' importazzjonijiet ta' rombli għall-konsumatur (f'tunnellati)
               
               
                            
                        
                        
                           2013
                        
                        
                           Il-perjodu ta' investigazzjoni
                        
                     
                           Ir-RPĊ
                        
                        
                           4 317,60 
                        
                        
                           3 776,10 
                        
                     
                            
                        
                        
                            
                        
                        
                            
                        
                     
                           L-Indja
                        
                        
                           672,70
                        
                        
                           847,10
                        
                     
                           Il-Malasja
                        
                        
                           605,30
                        
                        
                           752,10
                        
                     
                           In-Norveġja
                        
                        
                           2 866,20 
                        
                        
                           324,60
                        
                     
                           L-Iżvizzera
                        
                        
                           22,00
                        
                        
                           30,50
                        
                     
                           It-Turkija
                        
                        
                           2 059,80 
                        
                        
                           2 498,80 
                        
                     
                           Totali
                        
                        
                           6 226,0 
                        
                        
                           4 453,10 
                        
                     
                           
                              Sors: Eurostat.
                        
                     
         
               (115)
            
            
               Il-volum ta' importazzjonijiet mir-RPĊ kien ta' 12 994 tunnellata matul il-perjodu ta' investigazzjoni tal-investigazzjoni antidumping oriġinali fuq l-importazzjonijiet ta' rombli għall-konsumatur mir-RPĊ (ara t-tabella 2 tar-Regolament tal-Kummissjoni (UE) Nru 833/2012 (8)). Wara l-impożizzjoni tal-miżuri, il-volum ta' importazzjonijiet ta' rombli għall-konsumatur mir-RPĊ naqas bi 8 676 tunnelata fl-2013 (jiġifieri għal 4 317,60 tunnellata) u b' 9 218 tunnellata fil-perjodu ta' investigazzjoni tal-invetigazzjoni preżenti (jiġifieri għal 3 776,10 tunnellata). Il-volum ta' dan it-tnaqqis huwa ogħla mill-volum totali ta' importazzjonijiet ta' rombli għall-konsumatur mill-ħames pajjiżi msemmija mir-rewinder u indikati fit-tabella 4 hawn fuq (bi 28 % fl-2013 u bi 52 % fil-perjodu ta' investigazzjoni). Għalhekk id-dikjarazzjoni li l-importazzjonijiet mill-pajjiżi msemmija hawn fuq issostitwew it-tnaqqis fl-importazzjonijiet mir-RPĊ hija bla bażi u ġiet miċħuda.
            
         
               (116)
            
            
               Wara d-divulgazzjoni finali, diversi rewinders iddikjaraw li bħala medja l-attività tar-rewinders li tinkorpora l-AHF tirrappreżenta parti ogħla fl-attività totali tagħhom minn dak li qalet il-Kummissjoni fil-premessa (154) tar-Regolament proviżorju. Din id-dikjarazzjoni kienet ibbażata fuq dejta mogħtija minn żewġ utenti li ma kkooperawx fl-investigazzjoni. Għalhekk ġie sostnut li l-Kummissjoni m'għandhiex tnaqqas l-importanza tal-AHF fil-kost tal-produzzjoni tar-rewinders.
            
         
               (117)
            
            
               F'dan ir-rigward għandu jiġi nnutat li s-sejbiet tal-Kummissjoni fil-premessa (154) tar-Regolament proviżorju huma bbażati fuq id-dejta verifikata tar-rewinders li kkooperaw u għalhekk tirrifletti s-sitwazzjoni attwali tagħhom. L-informazzjoni addizzjonali msemmija hawn fuq ingħatat biss wara d-divulgazzjoni finali u għalhekk, fi stadju tant tard fil-proċediment, li ma setgħetx tiġi verifikata. Għalhekk, din ġiet miċħuda.
            
         
               (118)
            
            
               Wara d-divulgazzjoni finali, żewġ rewinders iddikjaraw li l-impożizzjoni ta' miżuri antidumping fuq l-importazzjonijiet tal-AHF mir-Russja se jkollha effett negattiv fuq il-profittabilità tagħhom.
            
         
               (119)
            
            
               Dawn iż-żewġ rewinders ma resqux 'il quddiem matul l-investigazzjoni għajr wara d-divulgazzjoni finali u kien biss wieħed minnhom li ppreżenta tweġiba għal kwestjonarju f'dan l-istadju tard ħafna tal-proċediment. Għalhekk, il-Kummissjoni ma setgħetx tivverifika din l-informazzjoni l-ġdida. Fuq din il-bażi, il-Kummissjoni mhijiex f'pożizzjoni li tivvaluta l-livell ta' profittabilità tagħhom u l-impatt tal-impożizzjoni tal-miżuri antidumping fuq l-importazzjonijiet tal-AHF mir-Russja fuq il-profittabilità tagħhom. Għaldaqstant, id-dikjarazzjoni tagħhom ġiet miċħuda.
            
         
               (120)
            
            
               Wara d-divulgazzjoni finali, ħames rewinders iddikjaraw li mhux se jkunu jistgħu jgħaddu l-kost tad-dazju antidumping lill-konsumaturi minħabba r-raġunijiet li ġejjin: (1) huma jbiegħu skont l-arranġamenti kuntrattwali u l-prezzijiet huma bbażati fuq il-formula marbuta mal-prezz tal-aluminju tal-LME; (2) minħabba l-pressjoni fuq il-prezzijiet u l-kompetizzjoni li tirriżulta minn rombli għall-konsumatur magħmula minn AHF li allegatament jiġi evaż mir-RPĊ, huma ma jistgħux jinnegozjaw żieda fil-prezzijiet għar-rombli għall-konsumaturi fis-suq tal-Unjoni u (3) anke jekk bħalissal-importazzjonijiet fl-Unjoni ta' rombli għall-konsumatur minn pajjiżi terzi huma baxxi, hemm iċ-ċans li dawn jiżdiedu fil-futur.
            
         
               (121)
            
            
               L-investigazzjoni wriet li anke jekk ir-rewinders ma jkunux jistgħu jgħaddu d-dazju antidumping lill-konsumaturi, l-effett fuq l-impożizzjoni tal-miżuri antidumping fuq l-importazzjonijiet tal-AHF mir-Russja fuq ir-rewinders se jkun limitat. L-investigazzjoni wriet ukoll li hemm żewġ tipi ta' rewinders fis-suq: kategorija minnhom li jbigħu rombli għall-konsumatur tad-ditta u li għandhom spejjeż SG&A sinifikanti, u kategorija oħra ta' rewinders li jbigħu rombli għall-konsumatur mingħajr ditta bi spejjeż SG&A baxxi. L-investigazzjoni żvelat ukoll li r-rewinders li kkooperaw bi spejjeż SG&A baxxi probabbilment jibqgħu profittabbli wara l-impożizzjoni tal-miżuri antidumping fuq l-importazzjonijiet tal-AHF mir-Russja, jekk wieħed jassumi li anke l-prezzijiet tal-industrija tal-Unjoni jiżdiedu b'5 % sabiex l-industrija tal-Unjoni tilħaq il-profitt fil-mira. Ir-rewinders li kkooperaw li jbigħu rombli għall-konsumatur tad-ditta għandhom “żidiet” fuq il-prezz u spejjeż SG&A għolja. Għalhekk, ġie meqjus li għandhom il-kapaċità li jassorbu d-dazju.
            
         
               (122)
            
            
               Fin-nuqqas ta' kwalunkwe kummenti oħra rigward l-interess tal-utenti, il-premessi minn (151) sa (163) tar-Regolament proviżorju huma ikkonfermati.
            
         4.   Sorsi ta' forniment
   
   
               (123)
            
            
               Wara d-divulgazzjoni proviżorja, diversi rewinders tennew id-dikjarazzjonijiet tagħhom ippreżentati qabel l-impożizzjoni tal-miżuri proviżorji dwar in-nuqqas ta' forniment, madankollu ma pprovdew l-ebda evidenza ġdida f'dan ir-rigward.
            
         
               (124)
            
            
               L-ewwel nett, l-iskop tal-miżuri antidumping mhuwiex li jeskludu l-importazzjonijiet mir-Russja mis-suq tal-Unjoni, iżda li jistabbilixxu kundizzjonijiet ekwi fis-suq tal-Unjoni. Għalhekk, ir-rewinders xorta se jkunu jistgħu jimpurtaw l-AHF mir-Russja wara l-impożizzjoni tal-miżuri amtidumping, madankollu bi prezzijiet ġusti. Barra minn hekk, huwa mfakkar li l-miżura antidumping hija stabbilita fil-livell tal-marġni tal-ħsara, li huwa anqas mill-marġni tad-dumping u għaldaqstant, l-importazzjonijiet mir-Russja xorta waħda jkunu jistgħu jaslu fis-suq tal-Unjoni bi prezz dumped, iżda mhux inġurjuż.
            
         
               (125)
            
            
               Ġie ddikjarat li l-Afrika t'Isfel u l-Indja ma jistgħux jitqiesu bħala sors alternattiv ta' provvista li kapaċi jissostotwixxi l-importazzjonijiet mir-Russja minħabba li l-volumi ta' importazzjoni minn dawn il-pajjiżi kienu baxxi ħafna.
            
         
               (126)
            
            
               Huwa veru li l-importazzjonijiet mill-Afrika t'Isfel u l-Indja kienu baxxi tul il-perjodu kkunsidrat meta mqabbla mal-importazzjonijiet mir-Russja, madanakollu dan ma jeskludix il-possibilità li dawn il-pajjiżi jżidu l-esportazzjonijiet tagħhom għas-suq tal-Unjoni ladarba jerġgħu jiddaħħlu l-kundizzjonijiet ekwi.
            
         
               (127)
            
            
               Ġie ddikjarat ukoll li l-produtturi tal-Unjoni tal-AHF se jżidu l-produzzjoni tagħhom tal-ACF fid-dawl tal-marġni ogħla allegati miksuba fis-suq tal-ACF meta mqabbla mal-AHF minflok iżidu l-kapaċità u l-produzzjoni tal-AHF.
            
         
               (128)
            
            
               Kif spjegat fil-premessi (30) u (62) hawn fuq, l-investigazzjoni wriet li l-industrija tal-Unjoni hija interessata tkompli tipproduċi l-AHF u li fi kwalunkwe każ għandha biss flessibilità limitata biex taqleb mill-produzzjoni tal-AHF għal ACF u viċi versa. Fl-aħħar, huwa mfakkar ukoll li l-akbar produttur tal-Unjoni tal-AHF, ma jipproduċix ACF. B'hekk din id-dikjarazzjoni ġiet miċħuda.
            
         
               (129)
            
            
               Wara d-divulgazzjoni finali, diversi rewinders iddikjaraw fuq il-bażi tal-informazzjoni ppreżentata biss b'kunfidenzjalità, li ma teżisti l-ebda kapaċità ta' produzzjoni disponibbli fl-Unjoni u fit-Turkija. Ġie ddikjarat ukoll li wara l-impożizzjoni ta' miżuri antidumping fuq l-importazzjonijiet tal-AHF mill-Armenja, il-produttur Armen, b'kapaċità ta' produzzjoni ta' 25 000 tunnellata kull sena, orjenta mill-ġdid l-esportazzjonijiet tiegħu lejn is-suq tal-Istati Uniti. Barra minn hekk, il-parti ddikjarat li minħabba li l-prezzijiet tal-AHF tas-suq tal-Unjoni se jibqgħu baxxi minħabba ċ-ċirkomvenzjoni tal-miżuri antidumping fuq l-importazzjonijiet tal-AHF mir-RPĊ, huwa improbabbli li l-produttur Amerikan jiddevja l-esportazzjonijiet tiegħu lejn is-suq tal-Unjoni. Barra minn hekk, f'dak li jirrigwarda l-Brażil, ir-rewinders semmew l-investigazzjoni antidumping parallela fuq l-importazzjonijiet tal-AHF mill-Brażil u mir-RPĊ, fejn il-Kummissjoni kkonkludiet li ma kienx mistenni li l-esportazzjonijiet Brażiljani lejn is-suq tal-Unjoni jiżdiedu b'mod sinifikanti fil-futur. Barra minn dan, ġie ddikjarat li l-Indja u l-Afrika t'Isfel ma jistgħux ikunu sors afidabbli u sinifikanti ta' provvista alternattiva, minħabba li l-kapaċità żejda għall-produzzjoni tal-fojl hija limitata f'dawn il-pajjiżi.
            
         
               (130)
            
            
               L-evidenza ppreżentata b'kunfidenzjalità ma ġietx meqjusa biżżejjed biex tikkonkludi li ma kienx hemm biżżejjed kapaċità ta' produzzjoni disponibbli fl-Unjoni u fit-Turkija. Fil-fatt, l-investigazzjoni wriet li l-industrija tal-Unjoni għandha kapaċità żejda kif imsemmi fil-premessa (79) tar-Regolament proviżorju. F'dak li jirrigwarda l-produtturi tat-Turkija, l-investigazzjoni wriet ukoll li l-produtturi tat-Turkija huma interessati fis-suq tal-Unjoni minħabba li żiedu l-volumi ta' bejgħ tagħhom matul il-perjodu kkunsidrat. Minħabba li l-prezzijiet tas-suq tal-Unjoni x'aktarx jilħqu livelli li jkopru l-kostijiet wara l-impożizzjoni ta' miżuri antidumping fuq importazzjonijiet tal-AHF mir-Russja, huwa mistenni li l-produtturi tat-Turkija jkomplu jsibu s-suq tal-Unjoni attraenti u possibilment parti mill-produzzjoni tiġi reindirizzata lejn is-suq tal-Unjoni.
            
         
               (131)
            
            
               Il-miżuri antidumping fuq l-importazzjonijiet tal-AHF mill-Armenja skadew fl-It-Tlieta, 7 ta' Ottubru 2014 (9) u għalhekk l-importazzjonijiet tal-AHF mill-Armenja jistgħu jidħlu fis-suq tal-Unjoni liberament. Id-dikjarazzjonijiet dwar l-allegata ċirkomvenzjoni huma indirizzati fid-dettall fil-premessi (74) sa (81) hawn fuq. Wara l-impożizzjoni ta' miżuri antidumping fuq l-importazzjonijiet tal-AHF mir-Russja, huwa mistenni li l-prezzijiet tal-AHF fis-suq tal-Unjoni jilħqu livelli li jkopru l-kostijiet. Għalhekk, mhuwiex eskluż li bħala konsegwenza, il-produttur Amerikan jirreindirizza l-esportazzjonijiet tiegħu lejn is-suq tal-Unjoni.
            
         
               (132)
            
            
               F'dak li jirrigwarda lill-Brażil, il-miżuri intemmu u l-importazzjonijiet tal-AHF mill-Brażil jistgħu jidħlu fis-suq tal-Unjoni liberament. Madanakollu, ladarba l-prezzijiet jilħqu livelli li jkopru l-kostijiet fis-suq tal-Unjoni, mhuwiex eskluż li l-produtturi tal-Brażil jqisu li s-suq tal-Unjoni huwa aktar attraenti mis-suq domestiku tagħhom u minn dawk ta' pajjiżi terzi u għalhekk, jirreindirizzaw parti mill-produzzjoni tagħhom lejn l-Unjoni.
            
         
               (133)
            
            
               F'dak li jirrigwarda l-Indja u l-Afrika t'Isfel li jiġu meqjusa bħala sors alternattiv ta' forniment kif imsemmi fil-premessa (165) tar-Regolament proviżorju, l-ewwel nett għandu jiġi nnutat li l-informazzjoni użata biex tappoġġja d-dikjarazzjoni tal-parti m'għamlitx distinzjoni bejn AHF u ACF. Madankollu, anke jekk f'dawn il-pajjiżi l-kapaċità żejda hija baxxa, ladarba l-prezzijiet fis-suq tal-Unjoni jilħqu livelli li jkopru l-kostijiet, mhuwiex eskluż li s-suq tal-Unjoni jsir attraenti għall-produtturi tal-Indja u tal-Afrika t'Isfel u dawn jirreindirizzaw parti mill-produzzjoni tagħhom lejn is-suq tal-Unjoni.
            
         
               (134)
            
            
               Għalhekk, id-dikjarazzjonijiet fil-premessa (129) hawn fuq ġew miċħuda.
            
         
               (135)
            
            
               Fin-nuqqas ta' kwalunkwe kummenti oħra, il-premessi minn (164) sa (168) tar-Regolament proviżorju huma ikkonfermati.
            
         5.   Argumenti oħrajn
   
   
               (136)
            
            
               Wara d-divulgazzjoni proviżorja, parti interessata ddikjarat li l-miżuri definittivi għandhom jiġu imposti bl-anqas'mod li joħloq distorsjoni u jillimita l-kummerċ madanakollu ma espandietx din id-dikjarazzjoni.
            
         
               (137)
            
            
               Wara d-divulgazzjoni finali, il-parti interessata tenniet id-dikjarazzjoni tagħha fil-premessa (136) hawn fuq, madankollu, mingħajr ma pprovdiet informazzjoni addizzjonali għal din id-dikjarazzjoni.
            
         
               (138)
            
            
               F'dan ir-rigward, huwa sottolineat li meta tiddeċiedi fuq il-livell ta' miżuri antidumping, il-Kummissjoni qed tapplika r-regola tad-dazju inferjuri skont l-Artikolu 9(4) tar-Regolament bażiku u wkoll kif sottolineat fil-premessa (143) hawn taħt.
            
         
               (139)
            
            
               Fin-nuqqas ta' kwalunkwe kummenti oħra, il-premessi minn (169) sa (172) tar-Regolament proviżorju huma ikkonfermati.
            
         6.   Konklużjoni dwar l-interess tal-Unjoni
   
   
               (140)
            
            
               Fin-nuqqas ta' kwalunkwe kumment ieħor rigward l-interess tal-Unjoni, il-konklużjonijiet milħuqa fil-premessa (173) tar-Regolament proviżorju huma ikkonfermati.
            
         G.   IL-MIŻURI ANTIDUMPING DEFINITTIVI
   
   1.   Livell ta' eliminazzjoni tal-ħsara (marġni ta' ħsara)
   
   
               (141)
            
            
               Wara d-divulgazzjoni proviżorja żewġ partijiet interessati kkontestaw il-profitt fil-mira użat sabiex jiġi stabbilit il-livell ta' eliminazzjoni tal-ħsara kif stabbilit fil-premessi (175) sa (177) tar-Regolament proviżorju. Il-partijiet sostnew li marġni ta' profitt ta' 2 % jkun livell ta' profitt ittestjat fis-suq u għalhekk għandu jintuża hu minflok, sabiex jiġi stabbilit il-livell ta' eliminazzjoni tal-ħsara. Madankollu, din id-dikjarazzjoni ma kinitx sostanzjata u għalhekk ġiet miċħuda.
            
         
               (142)
            
            
               Fin-nuqqas ta' kwalukwe kummenti oħra rigward il-livell tal-eliminazzjoni tal-ħsara, il-konklużjonijiet milħuqa fil-premessi (175) sa (177) tar-Regolament proviżorju kienu ikkonfermati.
            
         2.   Miżuri definittivi
   
   
               (143)
            
            
               Fid-dawl tal-konklużjonijiet li saru fir-rigward tad-dumping, il-ħsara, il-kawżalità u l-interess tal-Unjoni, u f'konformità mal-Artikolu 9(4) tar-Regolament bażiku, għandhom jiġu imposti miżuri antidumping definittivi fuq l-importazzjonijiet tal-prodott ikkonċernat fil-livell tal-marġni tal-ħsara, f'konformità mar-regola tad-dazju inferjuri.
            
         
               (144)
            
            
               Wara d-divulgazzjoni finali, diversi rewinders iddikjaraw li l-miżuri definittivi għandhom jiġu imposti f'forma ta' prezz minimu tal-importazzjoni (“MIP”). Il-partijiet issuġerew li l-MIP għandu jiġi stabbilit f'livell ta' prezz profittabbli ftit ogħla tal-produttur li jimmanifattura biss AHF. Wara s-seduta mal-Uffiċjal tas-Seduta, il-partijiet ippreżentaw informazzjoni addizzjonali li tiddikjara li l-primjum tal-aluminju naqas wara l-perjodu ta' investigazzjoni.
            
         
               (145)
            
            
               Fil-kuntest tad-determinazzjoni ta' jekk hemmx interess tal-Unjoni kif previst fl-Artikolu 21(1) tar-Regolament bażiku, l-informazzjoni relatata ma' perjodu sussegwenti għall-perjodu ta' investigazzjoni tista' tiġi kkunsidrata għal dawn l-għanijiet (10). Madankollu, xorta waħda japplika r-rekwiżit li din id-dejta tkun verifikata u rappreżentattiva għall-industrija tal-Unjoni kollha. Minħabba li t-talba għal MIP saret fi stadju tard fil-proċediment, il-Kummissjoni ma kellhiex ċans tibgħat il-kwestjonarji lill-partijiet interessati u torganizza żjarat ta' verifika. L-informazzjoni ppreżentata mill-partijiet li talbu MIP ma setgħetx tiġi verifikata kif ukoll ma kinitx rappreżentattiva għall-industrija tal-Unjoni kollha. L-informazzjoni ppreżentata turi tassew żieda fil-prezzijiet tal-bejgħ filwaqt li l-primjum tal-aluminju qed jonqos, madankollu l-Kummissjoni ma tistax tgħaddi għal konklużjonijiet sinifikanti dwar dejta mhux verifikata u mhux rappreżentattiva.
            
         
               (146)
            
            
               Barra minn hekk, il-livell tal-MIP għandu jiġi kkalkulat fuq il-bażi tad-dejta rappreżentattiva għall-industrija tal-Unjoni kollha u mhux biss fuq il-bazi ta' produttur wieħed tal-Unjoni kif ġie propost mill-utenti. Barra minn hekk, id-dejta użata fil-kalkolu tal-MIP jeħtieġ li tiġi verifikata u, minħabba li t-talba għal MIP saret fi stadju tard tal-proċediment, il-Kummissjoni ma kinitx f'pożizzjoni li tiġbor u tivverifika d-dejta meħtieġa. Għalhekk, l-MIP propost ma kienx ikkunsidrat xieraq.
            
         
               (147)
            
            
               Fi kwalunkwe każ, bidla fit-tip ta' miżura tkun teħtieġ divulgazzjoni sħiħa lill-partijiet interessati kollha, inkella tkun qed tikser b'mod sinifikanti d-drittijiet proċedurali tal-industrija tal-Unjoni. Minħabba li din id-dikjarazzjoni saret fi stadju tard fl-investigazzjoni, il-Kummissjoni ma kellhiex il-ħin meħtieġ biex tagħmel divulgazzjoni bħal din lill-partijiet interessati.
            
         
               (148)
            
            
               Barra minn hekk, il-fatt li l-esportatur ibigħ fl-Unjoni permezz ta' operatur tas-suq relatat jagħmel il-prezz tal-esportazzjoni mhux affidabbli.
            
         
               (149)
            
            
               Għalhekk, fid-dawl ta' dan t'hawn fuq ġie meqjus li f'dan il-każ partikolari ċ-ċirkostanzi mhumiex tali li jiggarantixxu l-impozizzjoni ta' MIP.
            
         
               (150)
            
            
               Madankollu, għandu jiġi nnutat li r-rewinders xorta għandhom iċ-ċans li jistaqsu għal rieżami interim skont l-Artikolu 11(3) tar-Regolament bażiku jekk jiġu ssodisfati l-kundizzjonijiet.
            
         
               (151)
            
            
               Fuq il-bażi ta' hawn fuq, ir-rata li biha se jiġu imposti dawn id-dazji hija stabbilita kif ġej:
               
                           Pajjiż
                        
                        
                           Il-kumpanija
                        
                        
                           Il-marġni tad-dumping (%)
                        
                        
                           Il-marġni tal-ħsara
                           (%)
                        
                        
                           Dazju antidumping definittiv
                           (%)
                        
                     
                           Ir-Russja
                        
                        
                           Ural Foil OJSC, ir-reġjun ta' Sverdlovsk; OJSC Rusal Sayanal, ir-reġjun ta' Khakassia — Rusal Group
                        
                        
                           34,0
                        
                        
                           12,2
                        
                        
                           12,2
                        
                     
                           Il-kumpaniji l-oħra kollha
                        
                        
                            
                        
                        
                            
                        
                        
                           12,2
                        
                     
         3.   Ġbir definittiv tad-dazji proviżorji
   
   
               (152)
            
            
               Fid-dawl tal-marġni ta' dumping misjuba u minħabba l-livell ta' ħsara kkważata lill-industrija tal-Unjoni, l-ammonti garantiti permezz tad-dazju antidumping proviżorju impost bir-Regolament proviżorju għandhom jinġabru finaliment.
            
         4.   Impenji
   
   
               (153)
            
            
               Wara d-divulgazzjoni finali Rusal group offra impenn fuq il-prezz skont l-Artikolu 8(1) tar-Regolament bażiku.
            
         
               (154)
            
            
               L-offerta ġiet eżaminata bir-reqqa mill-Kummissjoni. Huwa importanti li wieħed jinnota li Rusal huwa grupp ta' kumpaniji kumpless b'aktar minn 40 impjant fi 13-il pajjiż. B'mod partikolari, il-grupp jinkludi produttur relatat fl-Armenja (Armenal) li jipproduċi u jbigħ il-prodott ikkonċernat lill-Unjoni. Bil-ħsieb tar-relazzjoni bejn il-produtturi esportaturi mir-Russja u Armenal, huwa probabbli li dawn il-kumpaniji jbigħu il-prodott ikkonċernat lill-istess konsumaturi jew lil konsumaturi relatati ma' wieħed minn dawn il-konsumaturi fl-Unjoni. Dan jitfa' riskju għoli ta' kontrokumpens. Barra minn hekk, Rusal group jopera permezz ta' mezzi ta' bejgħ kumplessi ħafna bl-involviment tal-operaturi tas-suq relatati u aġenti relatati li jinsabu kemm ġor-Russja kif ukoll barra mir-Russja. L-operatur tas-suq relatat u l-aġent relatat jbigħu wkoll prodotti oħra lill-Unjoni, u dawn il-prodotti l-oħra fil-fatt jirrappreżentaw il-maġġoranza tal-fatturat tal-operatur tas-suq relatat. F'dawn iċ-ċirkostanzi ma jistax jiġi eskluż li kemm il-prodott ikkonċernat kif ukoll prodotti oħra jinbiegħu lill-istess konsumaturi. Tranżazzjonijiet bħal dawn iġorru magħhom riskju għoli ta' kontrokumpens u fi kwalunkwe każ jagħmlu l-monitoraġġ ta' impriża partikolarment kumpless.
            
         
               (155)
            
            
               Skont dan t'hawn fuq, il-konklużjoni hija li l-aċċettazzjoni tal-impriza ma tkunx prattika u b'konsegwenza t'hekk l-offerta tal-impriża jkollha tiġi miċħuda.
            
         
               (156)
            
            
               Il-Kumitat stabbilit mill-Artikolu 15(1) tar-Regolament (KE) Nru 1225/2009 ma tax opinjoni.
            
         ADOTTAT DAN IR-REGOLAMENT:
   Artikolu 1
   1.   Dazju definittiv antidumping huwa b'dan impost fuq l-importazzjoni ta' fojl tal-aluminju ta' ħxuna ta' mhux inqas minn 0,008 mm u mhux aktar minn 0,018 mm, mhux miksi, mhux maħdum aktar milli rolljat, f'rombli ta' wisgħa mhux aktar minn 650 mm u li ma jiżnux aktar minn 10 kilogrammi u li fil-preżent jaqa' fil-kodiċi NM ex 7607 11 19 (kodiċi TARIC 7607111910) u li joriġina mir-Russja.
   2.   Ir-rati tad-dazju definittiv antidumping applikabbli għall-prezz nett, ħieles fil-fruntiera tal-Unjoni, qabel id-dazju, għall-prodotti deskritti fil-paragrafu 1 għandhom ikunu ta' 12,2 %.
   3.   Sakemm ma jkunx speċifikat mod ieħor, japplikaw id-dispożizzjonijiet fis-seħħ dwar id-dazji doganali.
   Artikolu 2
   L-ammonti garantiti bħala dazji antidumping proviżorji skont ir-Regolament (UE) 2015/1081 għandhom jinġabru finaliment.
   Artikolu 3
   Dan ir-Regolament jidħol fis-seħħ l-għada tal-jum tal-pubblikazzjoni tiegħu f' Il-Ġurnal Uffiċjali tal-Unjoni Ewropea.
   
      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-17 ta' Diċembru 2015.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 343, 22.12.2009, p. 51.
   
      (2)  Ir-Regolament ta' Implimentazzjoni tal-Kummissjoni (UE) 2015/1081 tat-3 ta' Lulju 2015 li jimponi dazju antidumping proviżorju fuq l-importazzjonijiet ta' ċerti fojls tal-aluminju li joriġinaw mir-Russja (ĠU L 175, 4.7.2015, p. 14).
   
      (3)  Ir-Regolament tal-Kummissjoni (UE) Nru 973/2012 tat-22 ta' Ottubru 2012 li jniedi investigazzjoni dwar ċ-ċirkomvenzjoni possibbli tal-miżuri antidumping imposti bir-Regolament tal-Kunsill (KE) Nru 925/2009 fuq importazzjonijiet ta' ċertu fojl tal-aluminju li joriġina fir-Repubblika tal-Poplu taċ-Ċinabl-importazzjonijiet ta' ċertu fojl tal-aluminju f'rombli li mhumiex annellati u ta' wisa' li taqbeż is-650 mm li joriġina mir-Repubblika tal-Poplu taċ-Ċina u li jagħmel dawn l-importazzjonijiet suġġetti għar-reġistrazzjoni (ĠU L 293, 23.10.2012, p. 28).
   
      (4)  Regolament tal-Kunsill (KE) Nru 925/2009 tal- 24 ta' Settembru 2009 li jimponi dazju anti-dumping definittiv u jiġbor b'mod definittiv id-dazju provviżorju impost fuq l-importazzjonijiet ta' ċerta fuljetta tal-aluminju li joriġinaw mill-Armenja, mill-Brażil u mir-Repubblika Popolari taċ-Ċina (ĠU L 262, 6.10.2009, p. 1).
   
      (5)  Ir-Regolament tal-Kummissjoni (UE) Nru 638/2013 tat-2 ta' Lulju 2013 li jittermina l-investigazzjoni dwar ċ-ċirkomvenzjoni possibbli tal-miżuri antidumping imposti bir-Regolament tal-Kunsill (KE) Nru 925/2009 fuq l-importazzjonijiet ta' ċertu fojl tal-aluminju li joriġina fir-Repubblika tal-Poplu taċ-Ċinabl-importazzjonijiet ta' ċertu fojl tal-aluminju f'rombli li mhumiex annellati u ta' wisa' li taqbeż is-650 mm li joriġina mir-Repubblika tal-Poplu taċ-Ċina (ĠU L 184, 3.7.2013, p. 1).
   
      (6)  Notifika ta' bidu ta' proċediment antidumping dwar l-importazzjonijiet ta' ċertu fojl tal-aluminju li joriġina fir-Repubblika tal-Poplu taċ-Ċina (ĠU C 444, 12.12.2014, p. 13).
   
      (7)  Deċiżjoni ta' Implimentazzjoni tal-Kummissjoni (UE) 2015/1928 tat-23 ta' Ottubru 2015 li ttemm il-proċediment antidumping dwar l-importazzjonijiet ta' ċertu fojl tal-aluminju li joriġina fir-Repubblika tal-Poplu taċ-Ċina (ĠU L 281, 27.10.2015, p. 16).
   
      (8)  Ir-Regolament tal-Kummissjoni (UE) Nru 833/2012 tas-17 ta' Settembru 2012 li jimponi dazju proviżorju antidumping fuq l-importazzjonijiet ta' ċerti fojls tal-aluminju f'rombli li joriġinaw mir-Repubblika tal-Poplu taċ-Ċina (ĠU L 251, 18.9.2012, p. 29).
   
      (9)  Notifika ta' skadenza imminenti ta' ċerti miżuri ta' antidumping (ĠU C 49, 21.2.2014, p. 7).
   
      (10)  Sentenza tal-Qorti Ġenerali tal-25 ta' Ottubru 2011 fil-każ Nru T-192/08. Transnational Company “Kazchrome” AO, il-paragrafu 221.